21:25, 13.02.2020 // 117909\n«Дарё» оқшоми. Хитой коронавируси ва 13 февралнинг бошқа воқеа-ҳодисалари дайжести\nЖаҳон соғлиқни сақлаш ташкилоти раҳбари Тедрос Гебрейесус Хитойда янги турдаги коронавирус билан касалланганлар сони барқарор равишда камайгани ва ҳар куни бир хил даражада турганини маълум қилди. Тедрос Гебрейесусга кўра, Хитойдан ташқарида қайд этилган 48 та ҳолатнинг 40 таси Япониядаги Diamond Princess саёҳат кемаси ҳисобига тўғри келмоқда. Бу яхши хабар!\nЯнги турдаги коронавирус ўчоғи ҳисобланган Хитойнинг Хубэй провинциясида сўнгги бир сутка давомида COVID-19 инфекцияси асоратларидан 242 киши вафот этди, деб хабар берди Хитой ҳудудий гигиена ва соғлиқни сақлаш қўмитаси. Умумий ҳисобда провинцияда 1310 та ўлим ҳолати қайд этилган. Коронавирус инфекцияси билан бир сутка ичида Хубэйда 14 840 та янги касалланиш ҳолати қайд этилган. 13 февраль тонги ҳолатига кўра, COVID-19 инфекцияси билан касалланган жами 48 206 кишини рўйхатга олинган. Эпидемия бошланганидан бери 3 441 нафар бемор даволаниб, уйига жавоб берилган — сўнгги бир сутка давомида даволаниб бўлганлар сони 802 кишига кўпайган. Ҳозирда 33 693 киши ҳали ҳам даволанишда қолмоқда, улардан 5 647 нафарининг аҳволи жуда оғир.\nХитойнинг Хубэй провинциясида коронавирусдан ҳалок бўлганлар ва юқтирганлар сони кескин ошиб кетиши эндиликда ушбу инфекцияни юқтирганларнинг умумий сонига янги тасниф бўйича ташхис қўйилганлар ҳам киритилиши билан изоҳланади.\nБеморлар сони билан боғлиқ статистикадаги кескин ўсиш касаллик бўйича ташхис қўйиш методикасининг ўзгариши билан боғлиқ. Бундан буён касалланган беморлар сони фақат компьютер томографияси маълумотлари асосида, бошқа текширувлар натижаларини кутмасдан туриб киритиб борилади.\nШифокорларнинг таъкидлашича, бу беморларни касалликнинг эрта босқичида даволаб бориш имконини беради. Маълумот учун, Хитой бўйича касалланганлар сони салкам 60 минг кишига етган, қурбонлар сони 1,3 минг кишидан ошиб кетган. 5,6 мингдан зиёд бемор эса касалликдан тузалишга муваффақ бўлган.\nХитойнинг Ухань шаҳрига яна 2600 нафар тиббиёт ходими юборилди. Бу қарорни Хитой раиси ва мамлакат марказий ҳарбий кенгаши раҳбари Си Цзиньпин қўллаб-қувватлаган. Шифокор ва санитарлар беморларни даволаш чора-тадбирларини ташкил этиш билан шуғулланади.\nЖаҳон соғлиқни сақлаш ташкилоти раҳбари Тедрос Гебрейесус Женевада ўтказилган брифинг давомида сўнгги ҳафтада Хитойда янги турдаги коронавирус билан касалланганлар сони барқарор равишда камайгани ва ҳар куни бир хил даражада турганини маълум қилди. «Бироқ бу маълумотларни жуда эҳтиёткорлик билан талқин қилиш керак», — дейилади ЖССТ расмий сайтида. Гебрейесуснинг сўзларига кўра, келажакда касалликнинг ривожланиши статистикани ҳам яхши, ҳам ёмон тарафга ўзгартириб юбориши мумкин.\nГонконг расмийлари коронавирус канализация қувурлари орқали ҳам тарқалиши мумкинлигини тахмин қилди. Ушбу тахмин Хитойга сафар қилмаган ва беморлар билан мулоқотда бўлмаган аёл коронавирусни юқтириб олганидан сўнг пайдо бўлган. Қайд этилишича, бир ҳафта аввал аёлнинг 75 ёшли қўшниси COVID-19 вируси билан шифохонага ётқизилган. Аёл бу қўшниси билан ҳеч кўришмаган, аммо уларнинг хонадонлари умумий канализация қувури билан бир-бирига уланган бўлган.\nШунингдек, Гонконг ҳукумати коронавирус тарқалиши сабабли мактаб таътилини 16 мартгача узайтиришга қарор қилди.\nЯпонияда карантинга олинган Diamond Princess саёҳат кемасида коронавирусни юқтирган йўловчилар сони 44 нафарга кўпайиб, 218 кишига етди. Коронавирусни юқтирганларнинг 43 нафари йўловчилар, бир нафари эса экипаж аъзоси. Аввалроқ кемадаги коронавирусни юқтирганлар сони 174 кишига етгани ҳақида хабар берилган эди.\nЛондон шаҳрида COVID-19 коронавируси билан касалланган биринчи бемор қайд этилди. Аввалроқ Бавария Соғлиқни сақлаш вазирлиги Германияда коронавирусни юқтирганлар сони 16 кишига етгани ҳақида хабар берганди.\nЖаҳон соғлиқни сақлаш ташкилоти бош ижрочи директори Сумия Сваминатан COVID-19 коронавирусига қарши вакциналарни инсонда синовдан ўтказиш тўрт-беш ойдан сўнг бошланишини маълум қилди. Унинг сўзларига кўра, ҳозирда янги вирусга қарши бир нечта вакцина яратилмоқда. «Улардан бири синов учун тахминан тўрт ёки беш ойдан сўнг танлаб олинади», — дейди Сваминатан.\nЖаҳон мобил конгресси (Mobile World Congress, MWC) ташкилотчиси ҳисобланган GSMA ассоциацияси февраль ойида ўтказилиши режалаштирилган тадбир бекор қилинганини маълум қилди. Кўргазманинг бекор қилинишига Хитойда тарқалган коронавирус эпидемияси сабаб бўлди.\nЎзбекистонда эпидемиологик ҳолат юз берганда дори воситаларининг Соғлиқни сақлаш вазирлиги томонидан давлат рўйхатидан ўтказилмасдан олиб кирилишига рухсат берилиши мумкин. Олий Мажлис Қонунчилик палатаси матбуот хизматининг маълум қилишича, бу ҳақда қонун лойиҳасига тегишли ўзгартириш киритилди ва депутатлар томонидан биринчи ўқишда консептуал жиҳатдан қабул қилинди.\nСанитария–эпидемиологик осойишталик агентлиги вирусология лабораториясида 12 февраль кунигача 834 та намуна коронавирус инфекциясига текширилиб, ушбу намуналарда коронавирус инфекцияси топилмаганини маълум қилди.\nБошқа янгиликлар ҳам борми? Бор!\nСирдарёда 750 долларга дрон сотмоқчи бўлган шахсга жиноий иш қўзғатилди. Деновда жуда кўп миқдордаги алкогол маҳсулотларини талон-торож қилиш ҳолати фош этилди. Қозоғистонда 20 нафар ўзбекистонлик бўлган автобус совуқда қолиб кетгани юзасидан расмий маълумот берилди. Тошкент ва яна 2 та вилоятда режадан ташқари қизамиққа қарши эмлаш кунлари ўтказилмоқда. Ўзбекистонда 5 та янги авиакомпания қандай ташкил этилиши маълум қилинди. Ўзбекистон Мудофаа вазирлигига Россиядан тўртта Мi-35М вертолётлари олиб келинди. Uzbekistan Airways эса ўз ходимларининг формасини 15 йил деганда биринчи марта ўзгартирди (расмлари мана бу ерда).\nТошкент шаҳар божхона тизимида 10 нафар раҳбар ходим ишдан олинди, Тошкент вилоятида ички ишлар тизимида эса икки раҳбар ходим ишдан бўшатилди.\nТошкент шаҳар Чилонзор туманидаги Бўрижар каналида номаълум аёлнинг жасади топилди. Тошкент шаҳар прокуратураси мазкур ҳолат бўйича «Дарё»га берган маълумотига кўра, уч кун аввал аёлнинг акаси онкологик касалликдан вафот этгани ва аёл бундан сиқилиб юргани аниқланган. Аёлнинг ўзи 2019 йилнинг сентябрь ойида Россия ва Ҳиндистонга бориб, онкологик касаллик бўйича даволаниб келган.\nАҳмадбой ва унинг жияни иқрорлари. Аҳмадбой «Бу ўйинга кирганингиздан кейин чиқолмайсиз, бу қийин нарса», — деса, унинг жияни прокурорларни «100 миллиард сўм пулни йўқ қилиш»да айблади. Иқрорлар видеоси мана бу ерда.\n«Ўзгидромет» 14 февралда кутилаётган об-ҳаво маълумотини эълон қилди. Республикада об-ҳаво ёғингарчиликсиз, бироқ туманли бўлиши кутилмоқда.\nЖаҳон соғлиқни сақлаш ташкилоти Конго демократик республикаси Эбола безгаги авж олгани муносабати бу касаллик билан боғлиқ фавқулодда ҳолатни узайтирди. Касаллик оммавий тарқалиши билан боғлиқ охирги ҳолат 2018 йил августида қайд этилганди. Шундан бери Конгонинг исёнчи гуруҳлари фаолият олиб борадиган шарқий қисмида 2,3 мингдан ортиқ одам ўлди.\nНурсултон Назарбоевнинг невараси Буюк Британиядан сиёсий бошпана сўради. У Россия ва Қозоғистон ҳукуматлари ўртасидаги коррупция ва халқдан ўғирланган миллиардлаб долларлар ҳақидаги маълумотга эгалигини билдирган.\nМиграция сабабли Туркманистон қишлоқларида фақат кексалар ва мактаб ўқувчилари қолмоқда. Меҳнатга лаёқатли аҳоли вакиллари эса пул топиш уч чет элга, асосан, Туркияга кетган.\n12 февраль, чоршанба куни, кечаси Туркманистон президенти Гурбангули Бердимуҳамедов мамлакат миллий хавфсизлик вазири, генерал-майор Яйлим Бердиевни «бошқа ишга ўтиши муносабати билан» лавозимидан озод этиш тўғрисидаги фармонни имзолади.\nТадқиқотчилар «жуда бой» одамлар қаторига бойлиги 5 миллиондан 30 миллион долларгача бўлган одамларни киритиб, уларнинг сонини маълум қилди. Хабарда айтилишича, уларнинг сони 10 фоизга ошган.\nДунёнинг энг бадавлат кишиси Жефф Безос Беверли-Хиллздан 165 миллион долларлик ҳашаматли уй сотиб олди. Маълум қилинишича, бу Лос-Анжелес учун рекорд даражадаги олди-сотди битими ҳисобланади.\nНАТО давлатлари мудофаа вазирлари Ироқдаги миссияни кучайтириш ҳақида келишиб олди. НАТО Ироқдан контингентининг бир қисмини январь ойи бошида, АҚШ авиазарбаси оқибатида Бағдодда эронлик генерал Қосим Сулаймоний ҳалок бўлганидан сўнг олиб чиққанди.\nЯпонияда яшовчи Титэцу Ватанабэ кекса инсонлар орасида энг узоқ умр кўраётган эркак сифатида эътироф қилинди. Отахон журналистлар билан суҳбатда узоқ яшаш сирларини ошкор қилди. У кўпроқ табассум қилиш ва бўлар-бўлмас нарсага асабийлашмаслик зарурлигини таъкидлади.\nҲар куни кечқурун фақат битта хабар жўнатамиз! «Дарё» оқшоми — кун давомида рўй берган барча воқеа-ҳодисалар дайжести Telegram-канали: @daryooqshomi\n11:46 Кеча // 228759\n00:37 Кеча // 200754\n10:00 Бугун // 161767\n17:44 Бугун // 136926\n11:25 Кеча // 135884


Халқ таълими вазирлиги мактаблар қурилиши жараёнига шаффофликни татбиқ этиш ҳамда жамоатчилик назоратини кучайтириш бўйича янги лойиҳани тақдим этмоқда. Унга кўра, мактаблар қурилиши жараёни, яъни пудратчини аниқлаш, уни молиялаштириш ҳамда қурилиш ишларини сифатли якунланишини таъминлаш тўлиқ маҳаллий ҳокимиятлар томонидан амалга оширилади. Халқ таълими вазирлиги тизимидаги умумтаълим мактабларида қурилиш-таъмирлаш ишларининг сифатли бажарилишидан манфаатдор ва шу сабабли, мазкур йўналишда доимий мониторингни амалга оширади.\nХалқ таълими вазирлиги Матбуот хизмати Kun.uz'га маълум қилишича, жорий йил маҳаллий ҳокимликлар томонидан 356та таълим муассасаларида қурилиш-таъмирлаш ишлари амалга оширилмоқда. Бундан ташқари улар томонидан «Обод қишлоқ» («Обод маҳалла») давлат дастури доирасида 371та мактабда қурилиш-таъмирлаш ишлари олиб борилмоқда.\nМаълум қилинишича, Халқ таълими вазирлиги томонидан Инвестиция дастури ва «Обод қишлоқ» («Обод маҳалла») Давлат дастури доирасида умумий ўрта таълим мактабларида олиб борилаётган қурилиш-таъмирлаш ишларини онлайн мониторинг қилиш, жамоатчилик томонидан назоратни ўрнатиш, амалга оширилаётган ишларнинг шаффофлиги ва сифатини таъминлашга қаратилган ахборот тизими амалиётга жорий этилди. Ушбу тизимга http://stat.uzedu.uz сайти орқали кириш мумкин.\nИккинчидан, эндиликда ҳар бир инсон амалга оширилаётган ислоҳотларга ўз фуқаролик позициясини намоён этган ҳолда фикр мулоҳаза ва таклифларини билдириши мумкин. Айниқса, мактаб фойдаланишга топширилиши арафасида, яъни ишлар 100 фоизлик ҳолатга етказилган вақтда, жамоатчилик назорати жуда муҳим.\nКамчиликлар аниқланган ҳолатларда, тизим орқали суратлар ва изоҳлар қолдириш имконияти яратилди. Натижада маҳаллий ҳокимликларда (буюртмачилар)да пудратчига тақдим этиш учун мавжуд камчиликларнинг ҳаққоний расмлари ва барча камчиликлар бартараф этилмагунга қадар объектларни қабул қилмасликка асос бўлади, пудратчи йўл қўйган хатолари учун шахсан жавобгар ҳисобланади.


U-21 Биринчилиги. 22-тур\n“Навбаҳор-U-21” – “Бунёдкор-U-21” – 2:0 (1:0)\nНаманган. “Марказий” ўйингоҳ захира майдони. 357 томошабин.\nҲакамлар: Акмал Раҳимов, Расулжон Фозилов, Исломжон Носиров, Ғайрат Жўраев.\nЎзПФЛ комиссари: Рамиль Ильясов.\nГоллар: Тоҳир Рафаэлов (31), Ҳусайн Эргашбоев (88).\n“Навбаҳор - U-21”: 13.Исломжон Абдуллахонов, 26.Улуғбек Акназаров, 29.Жамолиддин Баҳромов, 33.Мирзоҳид Мирзамаҳмудов, 38.Достонбек Абдулҳаев (34.Муроджон Адашбоев, 74), 40.Жаҳонгир Турсунов, 42.Содиқжон Ортиқов, 47.Асилбек Орифжонов (92.Азизбек Хурсанбоев, 68), 64.Музаффар Мўминов (25.Шоҳруҳ Маҳмудҳожиев,46), 67.Тоҳир Рафаэлов (51.Азизбек Ҳакимбаев, 82), 77.Ҳусайн Эргашбоев.\n“Бунёдкор - U-21”: 95.Мўминмирзо Қодиров,20.Сергей Прохоров, 29.Музаффар Олимжонов, 33.Умарали Раҳмоналиев, 35.Азизбек Пирмуҳаммадов (54.Умидбек Султонов, 46), 36.Жаҳонгир Урозов, 40.Судайси Жўрабоев (16.Асадбек Қоҳоржонов, 56), 53.Улуғбек Раимов (92.Алфайзи Неъматов, 78), 86.Ислом Каримов, 87.Маҳмуд Маҳамаджонов, 93.Сирожиддин Башриддинов (52.Билол Туплиев, 68).\nОгоҳлантиришлар: Ж.Баҳромов (34),У.Акназаров (64), Ж.Турсунов (80) – И.Каримов (52).\nU-21 Биринчилигининг 22-туридан ўрин олган баҳсда Алишер Маҳмудов ва Равиль Галиев мураббийлик қилаётган “Навбаҳор – U-21” ёшлар жамоаси ўз майдонида Тошкентнинг “Бунёдкор” ёшларини қабул қилди.\nКескин курашлар остида ўтган мазкур ўйинда ёшларимиз 2:0 ҳисобида ғалаба қозонишди.\nЎйин борасида тўхталадиган бўлсак, ёшлар жамоамизнинг ҳужумлари 31-дақиқага келиб, ўз самарасини берди. Маҳоратли ярим ҳимоячи Тоҳир Рафаэлов баҳснинг 31-дақиқасида вакилларимизнинг навбатдаги ҳужумларини самарали тарзда якунлаб, дарвозадан 20 метрлар чамаси узоқликдан кучли зарба йўллаб, ёшлар жамоамизнинг танаффусга 1:0 ҳисобидаги ғалаба билан чиқиб кетишини таъминлади.\nИккинчи бўлимда ҳам ҳужумкор ўйин намойиш этган Алишер Маҳмудов шогирдларининг ҳужумлари 88-дақиқада самара келтириб, мазкур учрашувда кўплаб имкониятларга эга бўлган маҳоратли ҳужумчи Ҳусайн Эргашбоев ниҳоят, ўз ниятига етиб, Мўминмирзо Қодиров қўриқлаётган дарвозани аниқ нишонга олган ҳолда, ҳисобдаги фарқни оширди – 2:0.\nШу тариқа, ушбу баҳсда 2:0 ҳисобида зафар қучган ёшлар жамоамиз очколари сонини 37 тага етказган ҳолда, турнир жадвалида 2-ўринга кўтарилиб олди.\nЖамоамиз ўзаро ўйин ўтказди\nCoca Cola Суперлига 22-туридан ўрин олган, Тошкентнинг “Бунёдкор” жамоасига қарши ўтказиладиган баҳсга жиддий тарзда тайёргарлик кўраётган жамоамиз бугун ўз уй учрашувларини ўтказадиган “Марказий” ўйингоҳ майдонида, икки таркиб, яъни, “кўклар” ва “яшиллар”га бўлинган ҳолда, ўзаро ўйин ўтказди.\nМазкур учрашувда “яшиллар” таркибида Тожикистон олимпия терма жамоасидаги ўқув-машғулот йиғинини якунлаб, бугун эрталаб “Навбаҳор” ихтиёрига етиб келган Эҳсони Паншанбе, шунингдек, “Навбаҳор – U-21”, “Навбаҳор-фарм” жамоаларида ўйнайдиган бир қатор футболчилар, жумладан, Исломжон Абдуллахонов, Ҳожиакбар Жўраев, Ҳожиакбар Юнусов, Мирзоҳид Мирзамаҳмудов, Тоҳир Рафаэлов, Комилжон Тожиддинов, Азиз Кошибханов ва Ҳусайн Эргашбоев майдонга тушишди.\nУчрашувда “кўклар” тажрибали ҳимоячи Мирзоҳид Ғофуровнинг голи эвазига 1:0 ҳисобида ғалаба қозонишди.\nЭслатиб ўтамиз, “Навбаҳор” – “Бунёдкор” учрашуви 17 октябрь куни Намангандаги “Марказий” ўйингоҳда соат 17:00 да старт олади.\nЖамоамиз Coca Cola Cуперлига 22-тури доирасида ўз майдонида Тошкентнинг “Бунёдкор” клубини қабул қилади.\nЎзбекистон чемпионатлари тарихида ушбу жамоалар ўзаро 31 маротаба куч синашишган. Ўтказилган ўйинларнинг 20 тасида “Бунёдкор” “лочинлар”ни мағлубиятга учратган. “Навбаҳор” эса 5 та ўйинда ғалаба қозонган. Олтита учрашувда эса томонлар ўзаро дурангга имзо чекишган. Тўплар нисбатидаги кўрсаткич 60:23, “қалдирғочлар” фойдасига.\nЎзаро ўйинларда “Бунёдкор” 66 очко, “Навбаҳор” эса 21 очкони қўлга киритган.\nУшбу клубларнинг ўзаро ўйинларидаги энг йирик ҳисоб 2009 йили кузатилган. Ўша йили Тошкентда бўлиб ўтган баҳсда “қалдирғочлар” 6:0 ҳисобида ғалаба қозонишганди.\nМазкур жамоалар иштирокидаги Наманганда бўлиб ўтган 15 та ўйиннинг 5 тасида мезбонлар, 6 тасида эса меҳмонлар зафар қучишган. Тўртта учрашувда эса ғолиб аниқланмаган. Тўплар нисбати – 24:15, “Бунёдкор” фойдасига.\nУшбу клубларнинг биринчи даврада Тошкентдаги “Бунёдкор” стадионида бўлиб ўтган баҳсида нурсиз дуранг қайд этилганди – 0:0.\n17 октябрь куни Намангандаги “Марказий” ўйингоҳда соат 17:00 да бошланадиган баҳсда севимли жамоамизга омад ёр бўлиб, ғалаба қозонишига тилакдошмиз.\n“Қурувчи” - “Навбаҳор” - 3:1 (2:1).\n“Навбаҳор” - “Қурувчи” - 1:4 (0:1).\n“Қурувчи” – “Навбаҳор” - 1:0 (1:0).\n“Навбаҳор” – “Бунёдкор” - 1:1 (0:0).\n“Бунёдкор” – “Навбаҳор” - 6:0 (4:0).\n“Навбаҳор” – “Бунёдкор” - 0:3 (0:0).\n“Навбаҳор” – “Бунёдкор” - 1:2 (0:0).\n“Бунёдкор” – “Навбаҳор” - 2:0 (1:0).\n“Бунёдкор” – “Навбаҳор” - 1:0 (1:0).\n“Навбаҳор” - “Бунёдкор” - 1:0 (1:0).\n“Навбаҳор” – “Бунёдкор” - 2:1 (1:1).\n“Бунёдкор” - “Навбаҳор” - 1:0 (0:0).\n“Навбаҳор” – “Бунёдкор” - 0:3 (0:1).\n“Бунёдкор” – “Навбаҳор” - 5:0 (2:0).\n“Бунёдкор” – “Навбаҳор” - 3:0 (0:0).\n“Навбаҳор” - “Бунёдкор” - 0:0.\n“Бунёдкор” – “Навбаҳор” - 2:1 (0:0).\n“Навбаҳор” - “Бунёдкор” - 0:1 (0:0).\n“Навбаҳор” - “Бунёдкор” - 1:3 (1:2).\n“Бунёдкор” - “Навбаҳор” - 1:1 (0:1).\n“Бунёдкор” – “Навбаҳор” - 2:2 (1:1).\n“Навбаҳор” – “Бунёдкор” - 2:1 (0:1).\n“Бунёдкор” – “Навбаҳор” - 2:1 (1:1).\nГоллар: Д.Аҳмадалиев (37), Ф.Райевац (58) - Р.Аҳмедов (31).\nГоллар: А.Ҳайдаров (31), А.Абдуллаев (60).\n“Навбаҳор” – “Бунёдкор” – 1:0 (0:0)\nГол: Рўзимбой Аҳмедов (64-пен.).\n“Навбаҳор” — “Бунёдкор” - 2:3 (0:2)\nГоллар: Александр Касьян (64-пен.), Аббосжон Ғуломов (79) - Жасур Жалолиддинов (5), Хуршид Ғиёсов (37-пен., 85-пен.).\n“Бунёдкор” – “Навбаҳор” - 2:1 (1:1)\nГоллар: Н.Тўхтасинов (9), Х.Ғиёсов (67-пен.) – А.Турғунбоев (34).\n“Бунёдкор” – “Навбаҳор” – 3:1 (2:0)\nГоллар: Дилшод Аҳмадалиев (24), Шаҳбоз Эркинов (28), Селим Нурмурадов (87) – Игорь Голбан (57).\n“Навбаҳор” – “Бунёдкор” – 2:1 (1:1)\nГоллар: А.Турғунбоев (31), Р.Болов (56) – Х.Ғиёсов (45-пен.).\n“Бунёдкор” – “Навбаҳор” – 0:0


Ўзбекона услубдаги "Ман Сити", тарихни ёдга олган "Ливерпуль"... АПЛнинг асосий клублари либосларидаги ўзгаришлар / CHAMPIONAT.asia\n19:35РПЛ. “Крилья Советов” – “Ростов” баҳсининг асосий таркиблари билан танишинг 1 19:25“Бавария” футболчиси “Ливерпуль”га ўтишга рози бўлди 0 19:05АПЛ. МЮ, “Лестер” иштирокидаги баҳслар бошланди (онлайн ҳисоб) 4 18:50Сетьен Мессининг "Манчестер Сити"га кетиши мумкинлиги борасидаги саволга жавоб берди 3 18:30Карикатура: Кетма-кет 4 йилдан бери Самора совринини қўлга киритаётган Ян Облакка муносиброқ рақиб топилди 3 18:07АПЛ. "Лестер" - "Кристал Пэлас" ва МЮ - "Борнмут" ўйинларининг асосий таркиблари билан танишинг 18 18:00К-лига. Алибоев ҳаракат қилаётган "Сеул" меҳмонда "Сувон Самсунг" билан жанговар дуранг ўйнади 2 17:58БАТЭ - "Энергетик-БГУ" 0:1 (матнли трансляция) 19 17:45Остон Ўрунов "Уфа"нинг июнь ойидаги энг яхши футболчиси деб топилди 9 17:20БАТЭ - "Энергетик-БГУ". Асосий таркиблар маълум 17 17:03К-лига. 6та гол урилган ўйинда Турсунов жамоаси ғалаба қозонди 1 17:00Olamsport: UFCда узоқ кутилаётган жанг бекор қилинди, Фергюсон Хабибга мурожаат қилди ва бошқа хабарлар 0 16:48Пеллегрини тез орада Ла Лига клубида иш бошлайди 1 16:40А Сериядаги пойгалар давом этади. "Ювентус"га бу сафар ҳам рақиб топилмайдими? 1 16:23Карикатура: Месси кейинги йилда "Барселона"дан кетмоқчи 11\nЯнги мавсумда АПЛнинг бир неча клубларида техник ҳомийлар ўзгаради. Хўш, 2020/21 йилги мавсум Туманли Альбионда футболчилар қандай либосларда ўйнаши мумкин?\n"Ливерпуль"нинг янги мавсум учун либослари илк кўринишлари пайдо бўлганди. Албатта, Nike томонидан илк марта ушбу клубга форма тайёрлаб берилмоқда. 1 июнь кунидан томонлар ўртасидаги шартнома кучга кириши керак эди, аммо мерсисайдликлар "New Balance" либосларида мавсумни якунлаб қўйишини расман маълум қилди.\n"Ливерпуль"нинг асосий либоси\n"Ливерпуль"нинг янги уй ўйинлари учун либослари "Найк" томонидан доимгидек қизил рангда ишлаб чиқарилди. Ёқа ва манжетларда оқ-яшил йўлакчалар ўтказилган.\nЯнги либосларда эса логолар тахминан шундай кўринишда бўлади.\n"Ливерпуль"нинг сафар либослари\nКутилганидек, янги сафар ўйинлари либослари осмонрангда бўлиб, олди қисмида абстракт графикалари жойлаштирилган. Логотип ва эмблемалар қора рангда бўлиб, ёқа қисм ҳам шу тарзда ишланган.\nБарчамиз сезганимиздек, "Nike" "Ливерпуль" учун логотипдан кўра, "Liverbird" яъни "Ливерпуль қуши" рамзини ишлатишда давом этади. "Standard Chartered" логотипи ажралиб туриши учун эса ёзувга осмонранг рамка қўшилган.\n"Ливерпуль"нинг қўшимча либоси\n"Ливерпуль"нинг янги 2020/21 йилги мавсум учун қўшимча либоси илк расмлари. Унда гетралар қора-кулранг катак-катаклардан ташкил топгани кўрсатилган бўлса, логотип пушти рангда ёзилган.\n"Nike" ишлаб чиқарган учинчи либос ранги қуйида кўрсатилган. Унга кўра либослар тўқ кулранг рангда бўлиб, ёзувлар ва логолар пушти рангда ёзилади. Бу эса ёзувлар яққол кўриниб туриши учун хизмат қилади.\nБундай усулларни "Nike" бошқа брендларда кўрсатиб улгурганди. Катта эҳтимол билан либослар бренднинг асосий шаблонига қараб яратилади.\n2000-йилларнинг бошида "Ливерпуль"нинг альтернатив формаси шу кўринишда бўлганди. Энди бундан буёғига шундай либослар деярли ҳар доим кўриниш бериши кутилмоқда.\n"Манчестер Сити": "Puma"\nБу ерда биз башоратчилик қилмасак ҳам бўлади. "Манчестер Сити" келаси мавсум учун либослари қандай бўлишини кўрсатиб ҳам берди.\n"Манчестер Сити"нинг асосий либослари\nКарантин вақтида клубнинг келаси мавсум учун расмий либослари "Puma"нинг АҚШдаги расмий дўконларида сотилишни бошлади. Умуман олганда формалар 1 июндан сотилиши керак эди.\n"Сити"нинг янги либослари анъанавий рангда бўлиб, мозайка кўринишида ишланган.\nЯнги либослар "Crafted from culture" сериясининг бир қисми бўлиб, Манчестердаги мозайкадан илҳом олинган.\n"Манчестер Сити"нинг сафар ўйинлари учун либослари\nЯнги либослар қора-кўк рангда бўлиб, ҳомийлар номи оч пушти рангли ёзувларда туширилган. Либосни оч-кўк рангли чизиқ ажратиб туради. Ўртадаги нақшлар эса Манчестер марказидаги Каслфилд архитектура намунасидан олинган.\nДемак, формалар Манчестер шаҳридаги икки хил кўринишдаги иншоотлардан олинган. Икки либосда ҳам нақшлар олди томонга ишланган бўлиб, орт томонда рақам ажралиб туриши учун безак берилмаган. Бу эса либосга ўзгача жозиба бериб туради.\n"Манчестер Сити"нинг қўшимча либоси\nЛибос "Манчестер Сити"нинг анъанавий: кўк, оқ ва сиёхранг рангларидан яратилган. Ўртадаги нақшларга эътиборга олсак, ўзбекона миллий нақшларни кўриш мумкин.\n"Puma"нинг ёзишига кўра, Манчестерда бўлаётган барча мусиқавий тантаналар бошқа гуруҳларга таъсир қилади. Барчага машҳур бўлган "Top of the Pops" теледастури BBC томонидан 1964-2006 йиллар давомида эфирга узатилган, аввалига кўрсатув фақатгина ушбу шаҳарда суратга олинган. Либос шу йилнинг июль-август ойларида сотувга чиқади.\nКлубнинг либослар тўплами оммага ҳали намойиш қилинмаган бўлса-да, унинг кўриниши одамларга ёқиши аниқ. Келинг, "Челси"нинг навбатдаги мавсум учун либослари ҳақидаги маълумотларни биринчилардан бўлиб тақдим қиламиз.\nРасмда "Челси"нинг келаси мавсум уй ўйинлари учун дизайни ва ранги келтириб ўтилган.\nАлбатта, либослар доимгидек кўк рангда бўлиб, клуб логосини сариқ ҳалқа ажратиб туради.\nДизайнга эътибор берадиган бўлсак, биз йўлакларни кўришимиз мумкин. Умуман олганда бу "Nike" томонидан "Челси"нинг 2020/21 йилги мавсум учун ишлаб чиқарган деярли барча нарсаларида учратишимиз мумкин.\nРюкзакда эса "Лондон ифтихори" номли ёзувни кўрамиз. Кўк шортик ва оқ пайпоқлар эса комплектни тўлдириб туради.\n"Челси"нинг сафар ўйинлари учун либоси\nШу йилнинг июль ойига қадар оммага ҳавола этилиши кутилаётган либослар борасида илк маълумотлар йўқ эмас.\nБу расмда либоснинг ранги келтириб ўтилган.\nСафар ўйинлари либоси оч кўк-пушти рангда бўлади. Ҳозирча фақатгина шу расмдан хулосалар ясаш қийинроқ.\nФақатгина либосларда диагональ чизиқлар тортилиши мумкинлигини тахмин қила олишимиз мумкин. Қизиғи шундаки, гапларимизни тасдиқловчи кичик исбот ҳам бор:\nБу ранг 2005-06 йилги мавсумда "Umbro" томонидан ишлаб чиқилган либосларникига ўхшайди. Умуман олганда бу либос одамларда илиқ таассурот қолдирган. Чунки ўша мавсумда жамоа Жозе Моуринью қўл остида иккинчи марта чемпионликни қўлга киритганди.\n"Челси"нинг қўшимча либоси\nТасдиқланмаган маълумотларга кўра, "Nike" "Челси" учун умуман бегона кўринишдаги футболкаларни ҳам сотувга қўймоқчи.\nЯқиндагина "3" келаси мавсумда "Челси"нинг асосий ҳомийсига айланиши борасида маълумот баён қилинганди. Биз эса ушбу либосга 3 логосини жойлаштириб кўрдик.\nҚўшимча либослар сентябрь ойидан сотувга чиқарилади.\n"Манчестер Юнайтед": Adidas\nИнтернетда манкунианликларнинг янги мавсум учун асосий либослари расми тарқалиб кетди.\n"Манчестер Юнайтед"нинг уй ўйинлари учун либоси\n"Манчестер Юнайтед"нинг янги мавсум уй ўйинлари учун либослари қизил рангда бўлиб, ўртасига оқ-қора штрих тарзида ишлов берилган. Елкада "Adidas"нинг уч чизиқли йўлакчалари жойлашган.\nУй либосларининг қизил рангда бўлиши табиий. 3 йўлакча ҳам оқ рангда. Илк кўрганингизни инобатга олмасак, оқ-қора ишловлар ўйин пайтида ёрқинроқ кўзга ташланади. Улар горизонталь текисланган бўлиб, қизил асосга чиройли эффект бериб турибди. "Манчестер Юнайтед"нинг янги мавсум учун шортик, гетра ва пайпоқлари оқ рангда бўлади.\n"Манчестер Юнайтед"нинг сафар ўйинлари учун либослари\nЖамоанинг янги мавсум учун сафар ўйинлари либослари кулранг ва тўқ-кулранг ранглар бўлиб, олди томонига эффект берилган. Клуб эмблемаси эса монохромга олинган. Барча чизиқлар ва йўлакчалар оқ рангда.\n"Манчестер Юнайтед"нинг қўшимча либоси\nМЮнинг учинчи комплект либослари оқ-қора рангда ишланган бўлиб, олди ва енг томонларига қўшимча эффект берилган. Чизиқлар эса Биринчи жаҳон уруши вақтида ишлатилган ҳарбий кемаларнинг бўялишидан илҳомланилган.\nЛибослар эса тахминан шундай кўринишда бўлади.\nИнтернетда "Тоттенхэм"нинг янги мавсум учун либослари расмлари пайдо бўлди.\n"Тоттенхэм"нинг уй ўйинлари учун либослари\nЯнги либослар оқ рангда бўлиб, устки томонида оч кулранг тусдаги эффектлар билан бойитилган. Елка томонда эса тўқ кўк рангли қўшимчалар бор. Ён томонида оқ ва кўк рангни сариқ чизиқлар ажратиб туради.\n"Тоттенхэм"нинг сафар ўйинлари учун либослари\nЖамоанинг янги мавсум сафар ўйинлари учун либослари тўлиқлигича оч қора рангда бўлади. Ён томонида зигзаг шаклидаги пуштиранг чизиқлар тортилган. Енгни сиқиб турувчи жойи ҳам қора бўлиб, ўйин вақтида буни ажратиб бўлмайди.\n"Тоттенхэм"нинг қўшимча либослари\nЛибос тўқ яшил рангда. Логотиплар эса оч яшил рангда туширилган.\nАнъанадан чекинмаган ҳолда бу либоснинг ҳам ён томонида зигзаг шаклидаги пуштиранг чизиқлар тортилган. Шортиклар қора рангда бўлади. Ушбу комплект 2020 йилнинг ёз ойи ўрталарида сотувга чиқарилиши кутилмоқда.\nЭслатиб ўтамиз, янги мавсумдан бошлаб, клубнинг техник ҳомийси "Adidas" бўлади.\n"Арсенал"нинг янги мавсум уй ўйинлари учун либослари\n"Арсенал"нинг янги мавсум учун уй либослари қизил, енги ва ёқаси оқ рангда бўлади. Енгида эса оқ-қизил рангли чизиқлар тортилган. Ўртасига график ишлов берилган.\nКатта эҳтимол билан ушбу ҳафтада "Арсенал"нинг 2020/21 йилги мавсум учун либослари сотувга чиқарилади.\n"Арсенал"нинг сафар ўйинлари учун либослари\n"Эмирейтс" бош ҳомий сифатида янги тегдан фойдаланишни бошлади - "Emirates - Fly Better". "Visit Rwanda's" (Руандага ташриф буюринг) логотипи эса елкага кўчирилган. Форма июль ойида сотувга чиқарилади.\nЛибосда эффект кўп бўлишига қарамай, оқ ранг сифатида қабул қилинади. Клуб ва "Adidas" логоси, шунингдек бошқа ёзувлар ҳам қора рангда туширилган. Елкада эса уч чизиқ тортилган.\n"Арсенал"нинг қўшимча либослари\nҲозирда расмга қараб қила оладиган биргина тахминимиз - либос ранги ўта замонавий гамма рангида бўлади. Барча ёзувлар ва логолар эса мандарин рангида ёзилади. Либослар ранги комбинацияси "Legend Marine / Light Flash Orange" деб номланади. Мандарин рангли шортик ва гетралар эса комплектни тўлдирмоқда.Бу либослар 20 августдан сотувга чиқарилади. Нарх эса 90 долларга баҳоланган.\nАПЛ. МЮ, “Лестер” иштирокидаги баҳслар бошланди (онлайн ҳисоб) 5\nСетьен Мессининг "Манчестер Сити"га кетиши мумкинлиги борасидаги саволга жавоб берди 3\nАПЛ. "Лестер" - "Кристал Пэлас" ва МЮ - "Борнмут" ўйинларининг асосий таркиблари билан танишинг 18\nОмар Моманидан янги карикатура: Гвардиола ва унинг шогирдлари "Ливерпуль"ни чемпионлик йўлакчасидан кузатиб қўйишди 18\nКарикатура: "Ливерпуль" "Сити"га чемпионлик йўли ташкил қилиб берди 8\nМЮнинг икки муҳим футболчилари машғулотда тўқнашиб кетиб жароҳат олишди. Уларнинг бугунги ўйинда иштирок этишлари сўроқ остида 14\n02 июн 20:11:03\n"Visit Rwanda's" (Руандага ташриф буюринг) логотипи эса елкага кўчирилган. Эслатиб ўтамиз, янги мавсумдан бошлаб, клубнинг техник ҳомийси "Adidas" бўлади. Админла шу жойида хато кетган.Адидас 2019-20-мавсумдан бошлаб техник хомий Адидас.Висит Руанда эса 2018-19-мавсумдан бошлаб елкага ёзиларди\n02 июн 20:09:20\n03 июн 07:26:45\nCityni 3 formasiga shuncaki gap yoq\n02 июн 22:41:56\nOldinlari Man Utd va Arsenal Nike formada, Chelsea va Liverpool Adidasda o'ynardi, 180° ga o'zgarishdiye qoyil.


ЎЗБЕКИСТОН ҲАРБИЙ ДЕЛЕГАЦИЯСИ АҚШДА РАСМИЙ ТАШРИФ БИЛАН БЎЛДИ\n2019 йил 26 январь куни Ўзбекистон мудофаа вазири, генерал-лейтенант Абдусалом Азизов бошчилигидаги ҳарбий делегация АҚШга расмий ташриф билан жўнаб кетган эди.\nБундан кўзланган мақсад мамлакатимиз махсус бўлинма ҳарбий хизматчилари иштирокида АҚШнинг Кемп-Шелби ҳарбий базаси (Миссисипи штати)да ўтказилган “Жанубий зарба” ҳамкорликдаги машғулотларни кузатиш ҳамда CENTCOM қўмондонлиги билан икки томонлама ҳарбий ҳамкорлик масалаларини муҳокама қилишдан иборат. Бу ҳақда Ўзбекистон Республикаси Мудофаа вазирлигининг матбуот хизмати хабар берди.\nТашриф давомида 29-30 январь кунлари Абдусалом Азизов АҚШ Марказий қўмондонлиги раҳбарияти билан Флорида штатидаги Тампа шаҳрида учрашди. Суҳбат давомида икки мамлакат Марказий Осиё ва дунёда тинчлик ҳамда хавфсизликни таъминлаш, ҳарбий кадрларни тайёрлаш, ҳамкорликдаги машғулот ва тренингларни ўтказиш, шунингдек истиқболдаги ҳарбий ҳамкорликнинг бошқа долзарб масалаларини муҳокама қилишди.\nЎзбекистон ҳарбий делегацияси CENTCOM қўмондонлигига ташрифи чоғида Стратегик таҳлил ҳамкорликдаги гуруҳ ҳамда Коалициявий мувофиқлаштирув марказининг функциялари билан танишди.


Азим Суюн » MUZAFFAR.UZ\nАтоқли шоир Азим Суюн туғилган кун\nАзим Суюн 1948 йил 22 февралда Самарқанд вилояти Накурт қишлоғида туғилган. Бу овлоқ қишлоқ Нурота тоғларининг Қоратоғ тизмаси орасида жойлашган. У 1969-1971 йилларда ҳарбий хизматда бўлди. Хизматдан қайтгач, ТошДУ (ҳозирги ЎзМУ)нинг журналистика факультетининг кечки бўлимида ўқиди.\nАзим Суюннинг илк шеърий машқлари, мақолалари ўқувчилик кезларидаёқ “Гулхан”, “Ғунча” журналларида, туман, вилоят газеталарида ёритила бошлади. Биринчи китоби – “Менинг осмоним” (1978). Шундан сўнг шоирнинг “Зарб” (1979), “Замин тақдири” (1981), “Хаёлот” (1984), “Зиё йўли” (1986), “Жавзо” (1987), “Олис тонглар” (1989), “Куйганим-суйганим” (1992), “Сарбадорлар” (1994), “Қора кўзинг сенинг” (1994), “Сайланма” (1997), “Ўзлик” (1999), “Шарқ ҳикмати” (2000), “Эй дўст” (шеърий қайирмалар, 2005), “Ватан фасллари” (2007), “Муҳаббат ҳайратлари” (2009), “Андиз ўсган ерларда” (2012), “Эй дўст” (насрий қайирмалар, 2014), “Навоийдан топдим” (2015), “Мен – ерликман” (шеърлар ва достон, 2020) номли китоблари нашр этилди.\nШунингдек, шоирнинг 7 жилдлик “Танланган асарлар”и Ғафур Ғулом номидаги нашриёт-матбаа ижодий уйида чоп этилмоқда. Уларнинг 1-жилди “Эй дўст” 2009 йил, 2-жилди “Ўзбекюрт” 2015 йил, 3-жилди “Мен сизни севаман” 2016 йил, 4-жилди “Туғдона” 2020 йилда китобхонлар қўлига етиб борди.\nАзим Суюннинг бир қанча шеърлари, шеърий туркумлари, китоблари, рус, инглиз, турк, қозоқ, тожик каби ўнлаб тилларга таржима қилинган. Ўз навбатида унинг ўзи ҳам бир қанча чет эл шоирларининг асарларини ўзбек тилига ўгирган.\nАзим Суюн “Қайирма” жанрига асос солди. Унинг шеърий ва насрий қайирмалардан иборат “Эй дўст” китоби маълум ва машҳур бўлиб, бир неча бор чоп этилган. Шунингдек, шоир ижодида “Иморат ва ёки бир томчи Денгизга айланган кеча достони”, “Замин тақдири”, “Сарбадорлар” драматик достони, “Ўзбекистон” достони алоҳида аҳамиятга эга. Унинг “Ўзбек давлати” достони эса мустақиллик мавзусидаги етук асарлардан биридир.\nШоир 1991 йили “Ўзбекистон” достони ва бир туркум шеърлари учун Абдулҳамид Чўлпон номидаги биринчи халқаро мукофотга сазовор бўлган. 1996 йили “Ўзбекистонда хизмат кўрсатган маданият ходими” унвони билан мукофотланган.\nАзим Суюн 2020 йилнинг 9 март куни вафот этган.\nЎзбекистон Ёзувчилар уюшмаси Ахборот хизмати.\nЧоп этилган: 22-02-2021, 16:35\nМақола муаллифи: Маъмура Зоҳидова\nКўрилган: 1 813\nҲалима Худойбердиева таваллуд топган кун\nЧоп этилган: 17-05-2020, 00:14\nАнвар Обиджон таваллуд топган кун\nЧоп этилган: 8-01-2021, 00:46\nМирзо Кенжабек таваллуд топган кун\nЧоп этилган: 20-02-2021, 05:38\nЧоп этилган: 10-02-2021, 06:30\nҚўчқор Норқобил - "Инсон ва қонун" газетасининг Бош муҳаррири\nЧоп этилган: 20-01-2021, 07:47


Эрдўғон мусулмон сайловчиларга мурожаат қилди - BBC News O'zbek\nЭрдўғон мусулмон сайловчиларга мурожаат қилди\nТуркияда 7 июнга мўлжалланган парламент сайловлари ҳал қилувчи паллага кирган.\nМухбирларнинг хабар қилишича, ўзининг қудратдаги партияси "Адолат ва Тараққиёт"нинг парламентда яна кўпчилик ўринни қўлга киритишига умид қилаётган Туркия Президенти Ражаб Тойиб Эрдўғон Истанбулдаги намойишда Ислом динини сайлов кампанияси марказига қўйган.\nИстанбул шаҳрида Византия пойтахти Константинопол Усмонийлар империяси томонидан фатҳ этилганининг 562 йиллигига бағишланган тадбир уюштирилган.\nБу тадбирда Президент Ражаб Тойиб Эрдўғон нутқ сўзлаган.\nАксари рўмолли аёллар ва пешоналарига жаноб Эрдўғон номи ёзилган пешонабанд боғлаган ва қўлларида Туркия байроғини тутган минглаб дастакловчилари қаршисида гапирган Президент Эрдўғон мамлакатида Ислом дини таъсири пасайишига йўл қўймаслигини айтган.\n"Биз азон чақириқларига қарши гапираётганларга йўл бермаймиз. Биз Истанбул юрагида фатҳ оловини 562 йил давомида ёқиб келган оловни ўчирмоқчи бўлаётганларга жой бермаймиз", деб айтган жаноб Эрдўғон.\nМухбирларга кўра, жаноб Эрдўғон диний анъанадор инсонлар, жумладан, тақводор курдлар ва турк миллатчиларининг ҳам "Адолат ва Тараққиёт" партиясини дастаклашларини хоҳлаяпти.\nАК партиясининг парламентда кўп ўринни қўлга киритиши Туркия президентига янада кўп ваколат беришини таъминлайдиган қонунни қабул қилиш имкониятини беради.\nМамлакатда охирги кунларда ўтказилган омма фикрини ўрганиш сўровлари натижаларига кўра, "Адолат ва Тараққиёт" партиясининг бунга эришиши мушкул бўлиши мумкин.\nМухолифатга кўра, президентга янада кўпроқ ваколат берилиши Туркия демократиясини хавф остига қўяди.\nМухбирларнинг ёзишича, Туркия қонунчилиги бўйича президентнинг бирор бир партияни дастаклаши мумкин эмас, бироқ жаноб Эрдўғон дунёвий Жумҳуриятчи Халқ партияси ҳамда курдлар дастаклайдиган Халқ Демократик партияси тарафдорлари овозларининг АК томонидан қўлга киритилишини истамоқда.\n"Адолат ва тараққиёт" партиясининг асосий икки рақиби Жумҳуриятчи Халқ партияси ва Халқ Демократик партияси деб кўрилмоқда.\nВидео Эрдўғон президентликка қасамёд қилди


Пойтахтимизда “Тинчлик жараёни, хавфсизлик соҳасида ҳамкорлик ва минтақавий шериклик” мавзуида бўлиб ўтаётган Афғонистон бўйича Тошкент халқаро конференцияси декларацияси имзоланди.\nПрезидент Шавкат Мирзиёев ташаббуси билан ташкил этилган “Тинчлик жараёни, хавфсизлик соҳасида ҳамкорлик ва минтақавий шериклик” мавзуидаги Афғонистон бўйича Тошкент халқаро конференцияси якуни бўйича журналистлар учун матбуот анжумани ташкил этилди.\nУнда Ўзбекистон Республикаси ташқи ишлар вазири Абдулазиз Комилов ва Афғонистон Ислом Республикаси ташқи ишлар вазири Салохиддин Раббоний нуфузли тадбир аҳамияти, мазмун-моҳияти, эришилган натижалар ҳақида маълумот берди.\nТаъкидландики, мазкур халқаро конференция дунё ҳамжамиятининг Афғонистонда тинч тараққиётни таъминлашга қаратилган саъй-ҳаракатларига ғоят муҳим ҳисса бўлиб қўшилди.\nА.Комилов Тошкент конференциясида кўрилган масалалар, бугун қабул қилинган Тошкент декларациясида белгиланган вазифалар шу билан тўхтаб қолмаслигини таъкидлади. Тошкент декларацияси Афғонистон муаммосини ҳал этишнинг аниқ йўллари белгилаб берилгани билан аҳамиятли бўлгани эътироф этилди.\nС.Раббоний Афғонистондаги таҳликали вазият минтақа мамлакатлари тараққиётига ҳам тўсқинлик қилаётгани ҳақида айтди. Тарихий кутилган, муҳим аҳамиятли ташаббусни илгари суриб, Афғонистон бўйича Тошкент конференициясини ўтказишга бош бўлган Президент Шавкат Мирзиёевга, Ўзбекистон ҳукуматига, ўзбек халқига алоҳида миннатдорлик билдирди.\nТошкент халқаро конференциясида 25 давлат ва халқаро ташкилотлар вакиллари иштирок этди.\nКонференция ишини 300 га яқин чет эллик ва маҳаллий журналистлар ёритиб борди.\nНаманганда Фуқароларнинг ўзини ўзи бошқариш органларининг таъсис конференцияси бўлиб ўтди\nКонференцияда Фуқароларнинг ўзини ўзи бошқариш органлари фаолиятини мувофиқлаштириш бўйича вилоят кенгаши раиси этиб Наманган вилояти ҳокими Х.Бозоров, унинг биринчи ўринбосари вазифасига М.Хўжаев ва тегишли тартибда бошқа ўринбосарлар сайланди.\nхалқаро Тошкент конференцияси имзоланди декларация бўйича Афғонистон


ТИНЧЛИК ВА ЭЗГУЛИККА ЙЎҒРИЛГАН ДИНИЙ БАҒРИКЕНГЛИК — Zamaxshariy.uz\nТИНЧЛИК ВА ЭЗГУЛИККА ЙЎҒРИЛГАН ДИНИЙ БАҒРИКЕНГЛИК\n16 февраля, 2018 admin Без рубрики\nБарчамизга маълумки, юртимизда турли хил динга эътиқод қилгувчи кишилар яшаб келади. Бундай эътиқодий хилма хиллик, дунёнинг баъзи жойларида ката муаммо ва келишмовчиликка сабаб бўлаётган бўлса, бизнинг юртимизда турли динга эътиқод қилгувчилар тинчлик ва тотувликда яшаб келмоқда.\nИслом дини инсонларни ўзаро мурувватли бўлишга чақирганидек, бошқа дин вакилларига ҳам бағрикенглик билан муносабатда бўлишга чақиради.\nРасулуллоҳ соллаллоҳу алайҳи ва салламдан ривоят қилинади: “Халқнинг барчаси Аллоҳнинг измидадир. Уларнинг инсонларга кўпроқ манфаат келтирувчиси Аллоҳга маҳбуброғидир”\nЮртимизда азалдан диний бағрикенгликка асосланган қадриятлар устувор бўлиб келган. Мисол учун қадим замонларда мусулмонлар яхудийлик, насронийлик каби дин вакиллари билан тинч-тотувликда яшаб келганлар. Кўҳна шаҳарларимизда азалдан масжидлар билан биргаликда, черковлар фаолият кўрсатгани, тарихимизнинг энг мураккаб ва оғир даврларида ҳам улар ўртасида келишмовчилик ва можаролар бўлмагани бунинг тасдиғидир. Бу холатлар Ўзбекистон заминидаги барча халқларнинг диний-маънавий тотувликда ва бағрикенгликда яшашининг нодир тимсолидир.\nҲозирда ҳам мамлакатимизда ўтказиб келинаётган нуфузли халқаро анжуманларда, Ўзбекистонда дин соҳасида олиб борилаётган ислоҳотларда диний бағрикенглик муносиб эътироф этилмоқда.\nДиннинг жамиятда бажарадиган ижтимоий, маънавий, руҳий вазифалари мавжуд. Диний бағрикенглик эса турли эътиқоддаги кишиларнинг бир замин, бир Ватанда, олийжаноб ғоя ва ниятлар йўлида ҳамкор ва ҳамжиҳат яшашини англатади. Дунёдаги динларнинг барчаси эзгулик ғояларига асосланади, яхшилик, тинчлик, дўстлик каби фазилатларга таянади. Бу борада Аллоҳ таоло “Бақара” сурасида бундай марҳамат қилади:\n“Айтингиз: “Аллоҳга ва бизга нозил қилинган нарсага, Иброҳим, Исмоил, Исҳоқ, Яъқуб ва унинг авлодига нозил қилинган нарсага, Мусо ва Исога ва Набийларга Роббиларидан берилган нарсага иймон келтирдик. Уларнинг орасидан бирортасини фарқламаймиз ва биз унга мусулмонлармиз” (136 -оят).\nИсломда мусулмонларга бошқа дин вакилларига яхши муомала қилиш буюрилган. Улар билан бўладиган алоқалар, Аллоҳ таолонинг кўрсатмалари асосида бўлиши таъкидланган.\nМусулмон киши бошқа дин вакилларининг диний-ақидавий масалаларига аралашмайди, уларга ноҳақ жабр қилмайди. Бу борада Расулуллоҳ соллаллоҳу алайҳи васаллам: “Ким бир аҳдлашган (ғайридин) кишига зулм қилса, ёки унинг ҳаққини поймол этса, ёхуд уни тоқати етмайдиган нарсага мажбур қилса, ёки ундан ўз розилигисиз бирор нарса олса, қиёмат куни мен ўша одамнинг хусуматчиси бўламан”, – дедилар. Имом Абу Довуд ривоят қилган.\nЎзбекистон Республикаси Конституциясининг 31-моддасида “Ҳамма учун виждон эркинлиги кафолатланади. Ҳар-бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди” деган норманинг акс эттирилиши ҳамда “Виждон эркинлиги ва диний ташкилотлар тўғрисида” ги қонун, мамлакатимизда виждон эркинлиги таъминланишининг асоси бўлиб хизмат қилди.\nДиний бағрикенглик асосида тинчлик ва хотиржамликка эришганимизни, чет давлатлар ҳам эътироф этмоқда. Манашу эришилган натижаларни ва том маънодаги бағрикенгликни ўз қўлимизда сақлаб қолишимиз ва ривожлантиришимиз, бизнинг мамлакатимизга ҳар қачонгидан ҳам зарур. Чунки давлатимиз тараққиёт сари юз тутмоқда. Бошқа давлатлар ва халқаро ташкилотлар билан алоқаларимиз ривожланмоқда. Албатта бу ривожланиш замирида тинчлик ва эзгуликка йўғрилган диний бағрикенглик ҳам ўз ўрнини эгаллаган.\nҲазорасп тумани “Олти аълам бобо” масжиди\nPrevious Post:Хоразм вилоятидан Умра 2018 баҳорги мавсум зиёратчилари муборак сафарга жўнаб кетишди\nNext Post:Хоразмлик Умра зиёратчилари Мадинага етиб бордилар.


Егор Кримец: Эртага бор кучимизни ишга соламиз - Offside.uz – Offside'да бўлинг, офсайдда қолманг!\nЕгор Кримец: Эртага бор кучимизни ишга соламиз\nЭртага "шерлар" мавсумнинг илк баҳсида иштирок этишади.\nОсиё Чемпионлар Лигаси 2-саралаш босқичида Тошкентнинг “Пахтакор” жамоаси эртага ўз майдонида Ироқнинг “Эйр Форс” клубини қабул қилади. Бугун ўйиндан олдин матбуот анжумани бўлиб ўтди. Анжуманда "шерлар" ҳимоячиси Эгор Кримец иштирок этди ва ўз фикрларини билдириб ўтди.\n- Янги мавсум бошланмоқда. Мухлисларни бу билан табриклайман. Жорий мавсум совринлар қўлга киритиш ва чиройли ғалабалар билан ишқибозларга хурсандчилик улашмоқчимиз. Эртага муваффақият учун бор кучимизни ишга соламиз.\n- Жисмонан жамоа яхши ҳолатда деб ўйлайман. Осиё Кубогида футболчилар 120 дақиқадан ҳам ўйнашди.\n- Таркибимизда йўқотишлар мавжуд. Комилов, Собирхўжаев ва Симич жароҳат сабабли эртага ўйнай олишмайди.\nЭслатиб ўтамиз, “Пахтакор” – “Эйр Форс” жамоалари ўртасидаги учрашув эртага, 12 феврал куни “Пахтакор” стадионида соат 15:00да старт олади. Ўйинни Ким Хи Гон бошчилигидаги кореялик ҳакамлар бригадаси боқшариб боради.\n11/02, 14:25 0


10.04.2021 16:27 0 1799\nМаданият ва туризм вазири Меҳмет Нури Эрсойга кўра, яқин йилларда сайёҳлар сонини 75 миллионга етказиш кўзда тутилган.\nТуркияда туризм соҳасида фаолият юритувчи ишчи-ходимларни коронавирусга қарши эмлаш жараёни бошланди. Маданият ва туризм вазирлиги, Соғлиқни сақлаш вазирлиги ва Туризмни тарғиб қилиш ва ривожлантириш агентлиги шафелигида ўтказилаётган дастур доирасида биринчи навбатда авиакомпаниялар, аэропортлар, сайёҳлик агентликлари ходимлари ҳамда профессионал гидлар эмланади. Сайёҳлик сектори вакилларини эмлаш жараёни жорий йил ёз мавсумигача якунланади.\n«Хавфсиз туризмни сертификатлаш» дастури доирасида амалга оширилаётган эмлаш жараёни яқинлашиб келаётган мавсумда халқаро сайёҳлар, туризм ходимлари ҳамда аҳоли саломатлигини таъминлашга қаратилган.\nТуркия маданият ва туризм вазирлиги томонидан 2020 йилда жорий этилган «Хавфсиз туризмни сертификатлаш» дастури соҳа ходимлари ҳамда меҳмонларнинг саломатлигини муҳофаза этиш бўйича кенг кўламли чораларни ўз ичига олади. Халқаро сертификатлаш идоралари томонидан бериладиган ушбу сертификат авиакомпаниялар, аэропортлар ва бошқа транспорт объектлари, тураржой сектори ҳамда умумий овқатланиш муассасаларида соғлиқни сақлаш, санитария-гигиена бўйича талаблар сўзсиз ижро этилишини таъминлайди. Сертификатлаш тизими меҳмонларнинг ўз таътилларини хавфсиз ва тозаликка риоя қилинган ҳолда ўтказишини кафолатлашга йўналтирилган.\nУшбу дастур «Йўловчилар саломатлиги ва хавфсизлиги», «Ходимлар саломатлиги ва хавфсизлиги», «Объектлардаги эҳтиёткорлик чоралари», «Транспорт соҳасидаги эҳтиёткорлик чоралари» каби 4 муҳим банддан иборат.\nСOVID-19 га қарши курашиш ва дунёнинг энг хавфсиз жойларидан бири сифатида ўз мавқеини мустаҳкамлаш бўйича саъй-ҳаракатлар доирасида Туркия дунёдаги муваффақиятли лойиҳалардан бири бўлган «Хавфсиз туризмни сертификатлаштириш» дастурига инвестиция киритишда давом этмоқда. Мамлакат сертификатлаш кўламини кенгайтириб, 30 ёки ундан ортиқ хоналарга эга бўлган меҳмонхоналар учун ушбу дастурни мажбурий қилди. Ҳозирги кунга қадар 8 мингдан ортиқ объект сертификатланган.\nЙўловчилар саломатлиги ва хавфсизлиги қоидалари ташриф буюрувчиларнинг терминалга ниқобсиз киришини тақиқлаш, уларга текин ҳимоя ниқобини тарқатиш, аэровокзал/аэропортнинг кириш жойида тана ҳароратини ўлчаш учун тепловизорли камералар, дезинфекция воситалари ва кабиналарни таъминлаш каби махсус эҳтитёткорлик чораларини ўз ичига олади.\nТуризм сектори вакилларини коронавирусга қарши эмлаш тадбири ҳам ушбу дастурнинг муҳим таркибий қисми саналади. Расмий Анқарага кўра, Туркия 2021 йилда соғлом ва хавфсиз сайёҳлик жойлари эга бўлган ҳолда, халқаро сайёҳлар учун энг мақбул маскан бўлишга интилмоқда.\nЎрта Ер денгизида, Осиё ва Европа қитъалари кесишмасида жойлашган Туркия ўзининг бетакрор иқлими ва табиати, кўҳна тарихий обидалари ҳамда ривожланган сайёҳлик масканлари билан кўп сонли хорижликларни жалб этмоқда.\nМаданият ва туризм вазири Меҳмет Нури Эрсойнинг таъкидлашича, 2023 йил – Туркия республикаси эълон қилинганининг 100 йиллиги арафасида мамлакатга келувчи сайёҳлар сонини 75 миллионга, ушбу соҳа бўйича йиллик даромадни эса 65 миллиард долларга етказиш кўзда тутилган.\nЖаҳон сайёҳлик ташкилотига кўра, Туркия сайёҳлар энг кўп ташриф буюрувчи мамлакатлар ўнлигига киради.\nАввал хабар берганимиздек, жорий йил январь ойида Туркия президенти Ражаб Тоййиб Эрдўғон Aнқара шифохонасида коронавирусга қарши эмланди.\nЖорий йил март ойида эса мамлакат саноат вазири Мустафо Варанк туркиялик олимлар коронавирусга қарши интраназал вакцинани клиник синовдан ўтказаётгани ҳақида хабар берди. Қайд этилишича, Туркия ўз вакцинасини 2021 йилдаёқ қўллашни режалаштирмоқда.\nЖамият 03/05, 15:22\nЖамият 01/05, 17:21\nЎзбекистон ва Туркия ўртасида қатор авиарейслар бекор қилинди


ЁШЛАРГА ҲАМНАФАСМИЗ » Иштихон овози газетаси\nЁшларга бўлган эътибор, уларнинг порлоқ истиқболини таъминлашга эришиш мамлакатимизда устувор вазифалардан бири саналади. Истиқлол йилларида бу борада жуда кенг миқёсдаги ислоҳотлар амалга оширилди. Йигит-қизларимизни ягона мақсад йўлида бирлаштириш,уларнинг ўз орзу-мақсадларига эришишлари учун муносиб шароит яратиш, истеъдодларини муносиб баҳолаш ва тақдирлаш, тадбиркор ёшларни ҳар томонлама қўллаб-қувватлаш доимий эътиборда.\nБу борадаги режаларни тўла амалга ошириш мақсадида амалдаги йилнинг 30 июгь куни Ўзбекистон Республикаси Президентининг “Ўзбекистон Республикасида ёшларга оид давлат сиёсатини тубдан ислоҳ қилиш ва янги босқичга олиб чиқиш чора-тадбирлари тўғрисида”ги фармони қабул қилинди. Ушбу фармонга мувофиқ мамлакатимизда Ўзбекистон Республикаси Ёшлар ишлари агентлиги ва унинг ҳудудий бошқарма ҳамда бўлимлари ташкил этилди. Агентлик ёшлар билан боғлиқ соҳа ва йўналишларда ягона давлат сиёсати, стратегик йўналишлар ва давлат дастурларини ишлаб чиқади ва амалга татбиқ этади. Ёшлар сиёсати соҳасидаги қонун ҳужжатларига риоя этилиши устидан давлат назоратини олиб боради.Ҳудудлар кесимида ишсиз ёшлар рўйхатини шакллантиради ҳамда уларнинг бандлигини таъминлашга қаратилган манзилли чора-тадбирларни амалга оширади.Юқори касбий салоҳиятга эга, ташаббускор ва ислоҳотларни амалга оширишда фаол иштирок этувчи кадрлар захирасини шакллантиради.\nТаъкидлаш жоизки, бугун аҳолининг катта қисмини ёшлар ташкил этади. Туманимизда айни пайтда 45090 нафар ёшлар истиқомат қилишмоқда. Улар билан доимо ҳамнафас бўлиш бизнинг асосий вазифамиздир.\nШу кунларда биз туманимиз ёшлари ҳаётига янада чуқурроқ кириб бориш, уларнинг интилиш ва муаммоларини аниқлаш, истиқбол режаларини рўёбга чиқиши учун кўмаклашиш бўйича фаолият олиб бормоқдамиз. Фаолиятимизнинг кенг қамровли ва самарали кечишини таъминлаш мақсадида\nМаҳалла фуқаролар йиғинлари билан мустаҳкам алоқалар йўлга қўйилмоқда.Маҳаллаларда аҳоли турмуш шароитини ўрганиш мақсадида “Ёшлар дафтари”, “Аёллар дафтари” юритиш, аҳоли рўйхатини шакллантириш жараёнида ёшлар бандлигини таъминлашга алоҳида эътибор қаратиш ишларида бевосита иштирок этиб, ҳақиқий ҳолат ўрганилмоқда. Ёшларга оид дастур ва лойиҳаларни амалга ошириш бўйича ҳозирга қадар Муҳтарам Президентимиз томонидан илгари сурилаётган 5 ташаббус ижроси юзасидан туманда алоҳида тадбир ташкил этилди ва ғолиблар муносиб тақдирланди.\nБелгиланган режага кўра, 2021 йилдан эътиборан агентлик фаолияти янада кучайтириш назарда тутилмоқда. “Ёшлар келажагимиз!” жамғармаси мустақил ННТ сифатида қайта ташкил этилади.Эндиликда лойиҳаларни кредитлаш бозор тамойиллари асосида тўғридан-тўғри тижоратбанклари томонидан амалга оширилади.\nҲа, йигит-қизларимиз – юрт таянчи, келажак ворислари. Эртанги кунимиз бугунги ёшларнинг интилишларига боғлиқ. Шу боисдан ҳам ҳар бир соҳада биз уларга ҳамнафасмиз.\nИштихон туман бўлими бошлиғи.


Ислам тәлийматы бузғыншылыққа қаратылған, адамларды ҳаўлықтырыў, душпанлық ҳәм иртки урығын шашыўды қатты ҳәм қатаң қаралайды. Аллаҳ таала: «Ҳәй ийман келтиргенлер! Егер сизлерге бир фасық хабар келтирсе, сизлер (ҳақыйқый аўҳалды) билмеген ҳалыңызда бир қәўимге зыян жеткизип қойып, (кейин) еткен ислериңизге пушайман болмаўыңыз ушын (ол хабарды) анықлап (тексерип) көриң!», деп марҳамат етеди (Ҳужурот сүреси, 6-аят).\nАбу Ҳурайра разияллаҳу анҳудан рәўият етиледи. Набий саллаллаҳу алайҳи ўә саллам: «Адамға гүнә ушын еситкен ҳәр-бир затын сөйлеўдиң өзи жеткиликли болады», деди (Имам Муслим рәўияты ).\nБүгин күнделикли турмысымызда ҳәўиж алып атырған пасықлар, гийнелер, кеклер, қарама-қарсылықлар ҳǝм бөлинўлер усы еки уллы көрсетпеге, Нǝбийимиз саллаллаҳу алайҳи ўа салламның жоқарыдағы ўәсиятларына әмел етпегенимиз ақыбетинде келип шықпақта.\nАллаҳ таала дус келген хабарды сорастырмай тарқатыўдың аўыр ақыбетинен ескертип турыпты, Пайғамбарымыз алайҳиссалам ҳәр еситкен сөзин айта берген адам гүнакәр болып қалыўын айтып ескертпекте.\nИслам адамларды тынышлық ҳәм турақлылыққа, өз-ара бирлик ҳәм аўызбиршиликке шақырады. Бирақ оннан ғǝрезли мақсетлерди әмелге асырыў жолында пайдаланыў жағдайлары да ҳәўиж алып баратырғанын ѳкиниш пенен атап ѳтиў керек. Бул процесстиң ең қәўетерли тәрепи, айырым топарлардың дин нықабы астында динге сиясий түс берип, ҳүкиметке умтылыў, диннен адамлар арасына ала-аўызлық салыў, қопарўшылық ислерин әмелге асырыў ҳәм ғǝрезли мәплерди әмелге асырыўда пайдаланыўға урыныўларда көринетуғын болып атыр.\nБүгинги күнде терроризм, диний экстремизм дүньяға қәўип салып атырған, инсанияттың тыныш ҳәм қәтержам жасаўы ушын тосқынлық қылып атырған баслы машқалалардан бири болып табылады. Усы ўақытта планетамыздағы ҳеш бир мәмлекет, ҳеш бир халық бундай апатларынан қорғалмаған, десек те асыра айтқан болмаймыз.\nҲәзирде Аўғанстан, Сирия, Емен, Пакстан, Палестина, Ирак ҳәм Африканың бир қанша мәмлекетлеринде жүз берип атырған террактлер, усы журтларда жасап атырған инсанлар, әсиресе, жас балалардың басына түсип атырған ғам-тǝшўишлер, азаплар ҳǝммемизди қәўетирге салмақда.\nЭкстремизм ҳәр қандай басқаша пикирлеўди бийкар етеди, өзиниң идеологиялық ҳәм диний кѳз-қарасларын қопал түрде мәжбүрлеп қабыл еттириўге ҳәрекет етеди. Экстремистлер өз тәрепдарларынан олардың ҳәр бир буйрықларын сөзсиз орынлаўды, оларға исениўди талап етеди.\nАшықтан-ашық экстремистик руҳтағы кѳз-қараслардың идеологиялық тәрептен оғада зыянлы ҳәм қәўипли екенлиги сонда, ол диний кеңпейилликке қарсы рǝўиште түрли динге исениўши халықлар арасында келиспеўшилик ҳәм кек салыўға хызмет етеди. Бир сөз бенен айтқанда, бундай ғǝрезли мақсеттеги айырым биреўлер өз мәпи жолында енди ғана ѳмирди танып атырған жасларды туўры жолдан адастырып, олардың мәнаўиятына соққы бериўге ҳәрекет етеди.\nСолай екен тезлик раўажланып баратырған бүгинги глобалласыў процессинде ертенги күнимиздиң ийелери болған жасларымыздың руўхый иммунитети ҳәр қашанғыдан да жоқары болыўын заманның өзи талап етпекте. Дүньяның айырым аймақларында жүз берип атырған террактлер мәселениң қаншелли аўыр екенлигинен дерек бермекте.\nБүгин елимиз тыныш, аспанымыз ашық. Өсип-өнип киятырған жасларымызды мине усындай пәраўан күнлеримиздиң қǝдрине жетиўине, тынышлықты көз қарашығындай асырап-абайлаўына үйретиўимиз зәрүр. Әсиресе, ата-аналар перзентлердиң жүрис-турысы, олардың мǝнǝўиятында гүзетилип атырған унамсыз өзгерислерге итибарсыз болмаўи шәрт. Кери жағдайда ертең жүдә кеш болыўы мүмкин.\nMuslim.uz сайтынан Даўытбай Беканов таярлады.\n67 мәрте оқылды


Версия для печати > Жиззахга Америка Қўшма Штатларининг Ўзбекистондаги элчиси ташриф буюрди\nЖиззах вилоятига Америка Қўшма Штатларининг Ўзбекистондаги элчиси Даниэл Розенблюм ҳамда Сиёсий ва иқтисодий маслаҳатчи Эрик Салзман ташриф буюришди.\nТашрифнинг биринчи кунида элчи жаноблари “Истиқболли авлод” маркази директори Назифа Камолова билан суҳбатда бўлди. Ўз ўрнида делегация вакиллари “Истиқболли авлод” нодавлат нотижорат ташкилоти қошида ташкил этилган реабилитация ҳамда инглиз тилига ихтисослашган ўқув маркази фаолияти билан танишиб чиқишди. Элчи ўқув марказида таълим олувчи ўқувчилар билан суҳбатда бўлди ва тил ўрганувчилар ўзларини қизиқтирган саволларига жавоб олдилар.\nУчрашувда Жаноб Розенблюм мамлакат бўйлаб юртимизнинг 6 та катта шаҳарларда элчихона маълумот марказларини очиш истаги борлигини айтиб ўтди.\nШундан сўнг, мартабали меҳмоннинг вилоят ҳокимлигида вилоят ҳокими Эргаш Салиев, вилояти ҳокими ўринбосари Азим Ахмедхаджаев, Президент администрацияси вакили А.Салихов ҳамда Истиқболли авлод маркази директори Н.Камаловалар билан учрашуви ўтказилди.\nУчрашувда асосий муҳокама қишлоқ хўжалиги ва таълим соҳаларида ҳамкорликни мустаҳкамлаш ҳақида борди. Маълумки АҚШлик инвесторлар ҳамкорлигида Пахтакор туманида АҚШда олиб борилган илмий тадқиқотлар ҳамда замонавий технологияларни қўллаш асосида агрокластер ташкил этилган.\nШунингдек, пахта саноатининг бутун циклини ўз ичига олган инвестиция лойиҳасининг амалиётга тадбиқ этилаётгани ҳар иккала давлат учун манфаатли эканлиги таъкидланди.\nХусусан, биргаликда инглиз тилини ўқитиш дастурларини ишлаб чиқиш бўйича ҳамкорликни янги босқичларга олиб чиқиш керак эканлиги ҳақида сўз борди. Томонлар яқин келажакда ҳамкорликни кенгайтиришга келишиб олдилар.\nТашрифнинг иккинчи кунида, делегация вакиллари Жиззах шаҳрида жойлашган Шароф Рашидов музейига ташриф буюришди. Музей билан яқиндан танишиб чиқишди ва элчи жаноблари ташрифдан мамнун эканликларини таъкидлаб ўтдилар.\nРозенблюм жаноблари Жиззах Давлат Педагогика институти ректори А.Холбеков билан ҳам учрашди.\nУчрашувда асосан инглиз тили ўқитувчиларининг малака ошириши, масофавий таълим соҳаларида биргаликда ишлаш ҳақида сўз борди. Шунингдек, Америка элчихонаси орқали тажриба алмашинувчи бўлиб келган Вивиана Марселъ хонимнинг қандай фойдали машғулотлар амалга оширганлиги тўғрисида бир оз тўхталиб ўтилди. Элчихона ва институт ўртасидаги алоқаларни янада мустаҳкамлаш икки томон учун ҳам манфаатли эканлиги эслатиб ўтилди.\nШунингдек, делегация вакиллари Пахтакор туманида жойлашган “Silverleafe” қўшма корхонасида бўлишди. Элчи жаноблари корхона раҳбари Дэн Паттерсон билан учрашди ва корхонанинг фаолияти ҳамда Америка-Хитойдан келтирилган техник ускуналар билан танишдилар.\nСуҳбатда, вакиллар асосан АҚШ компанияларининг эътиборини тортиш ва ҳудуднинг инвестицион муҳитини янада ривожлантириш ҳақида суҳбатлашилди.


Теги:Кубок Узбекистана | Насаф | Пахтакор | Питер Хюистра\nЎзбекистон кубоги финалидан сўнг, икки жамоа бош мураббийлари иштирокида матбуот анжумани ташкил этилди. Унда қаршиликлар устози Рўзиқул Бердиев ўйин борасида ўз фикрларини билдириб ўтди.\n- Гапиришга ҳам куч қолмади-ку (кулади). Йил давомида катта меҳнат қилдик. Кўплаб учрашувларда майдонга тушдик. Мухлисларимиз учун қайсидир совринни ютишимиз керак эди. Бунга эришдик, жуда ҳам хурсандман. “Насаф” мухлислари Ўзбекистонда жуда ҳам кўпчиликни ташкил этади. Ушбу ғалабани уларга бағишлаймиз.\nМайдонда 10 киши қолган бўлсак-да, тартибли ҳаракат қилдик. Футболчиларимда бир киши кам бўлиб қолганимизда ҳам ўзларига бўлган ишонч юқори бўлди. Бу уларнинг йил давомида қилган меҳнатлари самарасидир. “Пахтакор” нисбатан мазмунли ўйнагандир. Камчилик бўлиб қолганимиздан сўнг, қарши ҳужум ёки стандарт вазиятлардан гол киритишимиз лозим эди. Буни амалга ошира олдик.\nБаъзан майдонда сон жиҳатдан устун бўлган жамоа бўш ҳаракат қилиши мумкин. Буни биз яхши билардик. Қолаверса, ярим финалда ҳам 10 киши бўлиб ғалабага эришдик. Қайсидир маънода, бу борада ўзига хос тажрибамиз бор.\nТанаффусда шогирдларимга айнан Олмалиқдаги ўйинни эслатдим. “Пахтакор” ҳам иккинчи бўлимда ҳужумга берилиши натижасида чарчашини таъкидладим. Шунинг учун, бир қатор тезкор футболчиларни захирадан майдонга туширдик ва бу ўз самарасини берди, деб ўйлайман. Aсосийси, йигитлар диққатни йўқотишмади ва охиригача ҳаракат қилишди. Aйнан шунинг эвазига ғалаба қозондик.\n“Насаф” жорий мавсум ўзбек клублари ичида расмий ўйинларда энг кўп майдонга тушган жамоа. Суперлига, кубок ва ОФК кубогида кўплаб учрашувлар ўтказдик. Таркибимиз у қадар чуқур захирага эга эмас. Шу боис мавсум давомидаги беллашувларда таркибда ротация амалга оширган ҳолда футболчиларга дам олиш имконини бериб бордик. Бу жуда ҳам оғир кечди. Чемпионат ўйинларида захира ўриндиғи “тор эканлиги” натижасида мавсумни 4-ўринда якунладик. Йил аввалида 4 нафар етакчи футболчимиз жамоани тарк этганди. Биз бир йил ичида янги жамоани ташкил қилиб, бир мақсад сари бирлаштира олдик.\nКўплаб футболчиларимиз билан 3-4 йиллик шартномаларимиз бор. Фақатгина ёши бироз катта футболчилар ва мураббийлар билан 1 йиллик шартнома имзоланганди. Менимча, мураббийлар билан муаммо бўлмайди ва керакли футболчиларни таркибда сақлаб қолишга ҳаракат қиламиз. Aлбатта, “Насаф” учун фойдали бўлган яхши такилфлар бўлса, кўриб чиқишимиз мумкин. Раҳбарият томонидан келгуси мавсум учун катта мақсадлар қўйилган.\nБозоров қўпол футболчилар сирасига кирмайди. Мен қизил карточка берилган вазиятни кўрмаганлигим учун ёрдамчиларимдан сўрадим. Aсосийси, ҳозир бу нарсаларни эслашга ҳожат йўқ.\nФинални Бобир Абдихолиқов стадиондан кузатди ва уни кейинги мавсум жамоада кўришимиз мумкинми?Агар у финални стадиондан кузатган бўлса, нима учун бизни ғалаба билан табрикламади, шуниси қизиқ. Албатта, унинг клуб билан келажаги борасида эса балки кейинроқ гаплашармиз, - деди Рўзиқул Бердиев.\nАбдухоликов билан келишмовчилик булган-ми? Негадир маълумот берилмаган...


Наврўз муборак! - China Leasing Group\nАссалом алайкум, азизлар! Барчангизга Наврўз муборак бўлсин!\nУшбу ажиб байрам муносабати билан сизга тинчлик-хотиржамлик, саломатлик ва эзгу ниятларингиз рўёбини тилаб қоламиз! Юзингиздан табассум, қалбингиздан сурур асло аримасин. Омад ва бахт доимий ҳамроҳингиз бўлсин!\nХурмат ила, CLG лизинг жамоаси.


Ўзбекистон “Йилнинг энг яхши бокс мамлакати” дея эътироф этилди - Darakchi\nСПОРТ 07.01.2020, 08:35\nТеглар: Ўзбекистон, Бокс\nСпорт бўйича хорижнинг нуфузли нашрларидан бири Ўзбекистонни “Йилнинг энг яхши бокс мамлакати” дея эътироф этди. Бу ҳақда Жисмоний тарбия ва спорт вазирлиги Матбуот хизмати хабар берди.\nАнглиянинг thefight-site.com спорт сайти ўз мақоласида ҳаваскор боксда дунёнинг энг яхши спортчилари ва бошқа номинациялар бўйича кучлилар номини эълон қилди.\nЭътиборлиси, бокс бўйича турли йўналишларнинг ғолиблари сифатида ўзбекистонлик боксчилар эътирофга сазовор бўлишди.\nМақола муаллифи Тейлор Ухиггинснинг келтиришича, “Йил боксчиси”, дея Осиё ва Жаҳон чемпиони Миразизбек Мирзахалилов эътироф этилган бўлса, ундан кейинги ўринларда кубалик Энди Круз Гомес ва Баҳодир Жалолов номлари қайд этилган.\nЖаҳон боксида “Қизиқарли жанглар олиб борувчи” сифатида ҳамюртимиз Абдумалик Ҳалаков келтирилган. “Йил нокаути” сифатида эса Баҳодир Жалоловнинг Ричард Торрес устидан қозонган ғалабаси кўрсатилган.\nУшбу мақола сўнгида Ўзбекистон – “Йилнинг энг яхши бокс мамлакати” дея эътироф билан якунланган.\nБугун давлатимиз учун муҳим сана\n10 декабрь – Ўзбекистон Республикасининг Давлат мадҳияси қабул қилинган кун."Ўзбекистон Республикасининг давлат мадҳияси тўғрисида"ги Қонун 1992 йил 10 декабрда Ўзбекистон Республикаси Олий Кенгашининг ўн биринчи...


Бу ҳақда вилоят соғлиқни сақлаш бошқармаси маълумот бермоқда.\nМарказ бош шифокори Равшан Тўлаковнинг сўзларига кўра, беморлардан 150 нафари стационарга ётқизилган. 96 беморга амбулатор ёрдам кўрсатилиб, тегишли тавсиялар берилган. Стационардаги беморлар 16 нафарининг саломатлиги тикланиб, уйига жавоб берилди, 6 нафари вилоят юқумли касалликлар шифохонасига ўтказилди. Айни пайтда бу ерда 122 нафар бемор стационар шароитда даволанмоқда. Уларнинг 4 нафари ўта оғир, 18 нафари оғир, 68 нафари ўрта оғир даражада. 22 нафар бемор кислород олаяпти, 8 нафар бемор сунъий нафас олдириш ускунасига уланган.\nМарказда 21 врач, 30 нафар ўрта тиббиёт ходими, 16 нафар кичик тиббиёт ходими, 13 нафар хўжалик ишлари ходими фаолият олиб бораяпти.\nТаъкидланишича, тиббий ёрдамни сифатли ташкил этиш учун барча имкониятлар яратилган. Марказ 1 та мобиль рентген, 1 та ультратовуш, 1 та дефибриллятор, 2 та ЭКГ, 5 та СПАП, 3 та ИВЛ ускуналари билан таъминланган. Клиник ва биохимик лабораториялар фаолият кўрсатмоқда.


Телефон кўтарган қиз: «- Ў, Фарҳодман денг… Камина эса Ширин…» – Mulohaza.uz\nТелефон кўтарган қиз: «- Ў, Фарҳодман денг… Камина эса Ширин…»\n«- Ў, Фарҳодман денг… Камина эса Ширин. Фарҳод ва Ширин… Нақадар жарангли исмлар, тўғрими?..»\nАвтобусда кетар эканман, беихтиёр, қулоқларим остида қизнинг суҳбати жаранглади. Тўғри келган рақамни териб, гаплашаётган қизга атрофдагилар ҳам истеҳзоли қараб олишди.\n«Қайси коллежда ўқийсиз? – телефондаги гапини давом эттиради қиз. – Бу дейман, спорт мактабида ўқисангиз керак? Билмадим… Нима, учрашувга чиқишимни истайсизми? Севганингиз йўқми? Вой, билиб қолса қовун тушмасин, тағин».\nҚиз манзилига етди, шекилли, автобусдан тушиб кетди.\nМен эса қизнинг ортидан ўйланиб қолдим. Наҳотки, қиз бола ҳам шунчалар одобсиз бўлса?.. Бекорчи бўлгани учун телефондан фойдаланиб вақт ўтказишми бу, ёхуд бир инсонни масхара қилиб ҳузурланишми? Нима бўлганда ҳам жамоат жойида қиз бола ўзини чиройли тутиши, зарурат бўлмаса, телефондаги суҳбатларни ҳам кейинга суриб қўйиши лозим эмасми? Қиз бола ибоси, ҳаёси, энг асосийси, одоб ва андишаси билан гўзал кўринаркан!\n…Бироздан сўнг яна бошқа бир қизнинг телефони жиринглаб қолди. У ёнида ўтирган йўловчига қараб, узр сўради. Кейин телефонга жавоб бераркан, паст товуш билан салом-алик қилди: «Сизни эшитяпман, акажон. Мана, етай деб қолдим, хавотир олманг…»\nУнинг самимий сўзларини эшитиб, ҳавасим келди. Демак, телефон тутиш маданиятидан йироқ, одоб-ахлоқ борасида савияси саёз қизлар одамлар орасида ўз ҳурматларини йўқотишса, маънавияти бой инсонлар эса ҳаммада яхши таассурот қолдиришар экан. Бу борада ота-оналар ўз фарзандларига яхшироқ эътибор қаратсалар ёмон бўлмасди!\nКўрилган : 622\nСамарқандда фирибгарлик қилган аёл қўлга олинди\nСуд ва терговдан қочиб юрган 16 нафар шахс ушланди


Амикор – medu.uz – Дорилар ҳақида маълумотлар ўзбек тилида\nHome Йўриқномалар Амикор\nПрепаратнинг савдо номи: Амикор\nТаъсир этувчи модда (ХПН): амикацин\nҲар 4 мл эритма қуйидагиларни сақлайди:\nфаол модда: амикацин сульфати 1 г амикацинга эквивалент;\nёрдамчи моддалар: метилпарабен, пропилпарабен, натрий метабисульфити, натрий цитрат дигидрати, инъекция учун сув.\nТаърифи: тиниқ, бироз сарғиш эритма.\nФармакотерапевтик гуруҳи: аминогликозидлар гуруҳи антибиотиги.\nАминогликозидлар гуруҳига мансуб антибиотик. Кенг таъсир доирасига эга бўлган яримсинтетик антибиотик бўлиб, бактерицид таъсир қилади. Рибосомаларнинг 30S-суббирликлари билан боғланиб, транспорт ва матрица РНК комплексини ҳосил бўлишига тўсқинлик қилади, оқсил синтезини блоклайди, шунингдек бактерияларнинг цитоплазматик мембраналарини издан чиқаради.\nАэроб грамманфий микроорганизмлар: Pseudomonas aeruginosa, Escherichia coli, Klebsiella spp., Serratia spp., Providencia spp., Enterobacter spp., Salmonella spp., Shigella spp., айрим граммусбат микроорганизмлар: Staphylococcus spp. (шу жумладан пенициллинга ва айрим цефалоспоринларга чидамли) нисбатан юқори фаолдир.\nПрепарат Streptococcus spp нисбатан ўртача фаол. Бензилпенициллин билан бир вақтда буюрилганида Enterococcus faecalis нинг штаммларига нисбатан синергизм намоён қилади.\nАмикацин бошқа аминогликозидларни фаолсизлантирадиган ферментлар таъсири остида фаоллигини йўқотмайди, ва тобрамицин, гентамицин ва нетилмицинга чидамли бўлган Pseudomonas aeruginosa нинг штаммларига нисбатан фаол бўлиб қолади. Амикацин анаэроб микроорганизмларга нисбатан фаол эмас.\nМушак ичига юборилганидан сўнг тез ва тўлиқ сўрилади. Препарат мушак ичига 7,5 мг/кг дозада юборилганида қон плазмасидаги Cmax – 21 мкг/мл, вена ичига 7,5 мг/кг дозада 30 минут давомида инфузия қилинганидан сўнг – 38 мкг/мл ни ташкил этади. Мушак ичига юборилганидан сўнг Cmax эришиш вақти – тахминан 1,5 соатни ташкил этади.\nПлазма оқсиллари билан боғланиши 4-11%.\nҲужайрадан ташқари суюқликка (абсцесслар, плевра бўшлиғининг ичидагиси, асцит, перикардиал, синовиал, лимфатик ва перитонеал суюқликлар) яхши тақсимланади; юқори концентрацияларда сийдикда; кичик концентрацияларда – сафро, кўкрак сути, кўз ёши суюқлиги, бронхиал секрет, балғам ва орқа мия суюқлигида аниқланади. Организмнинг барча тўқималарига ўтади, у ерда ҳужайра ичида тўпланади; юқори концентрациялари қон билан яхши таъминланган аъзоларда – ўпка, жигар, миокард, талоқ, ва айниқса буйракда аниқланади, буйракнинг мия моддасида тўпланади; янада пастроқ концентрациялари – мушаклар, ёғ тўқимаси ва суякларда тўпланади.\nКатталарда ўртача терапевтик дозаларда (нормада) қўлланганида амикацин ГЭТ орқали ўтмайди, мия пардалари яллиғланганида ўтказувчанлиги бироз ошади. Янги туғилган чақалоқларда ОМС (орқа мия суюқлиги) да катталарга нисбатан янада юқорироқ концентрацияларга етади.\nАмикацин йўлдош тўсиғи орқали ўтади – ҳомиланинг қонида ва амниотик суюқликда аниқланади.\nКатталарда Vd – 0,26 л/кг, болаларда – 0,2-0,4 л/кг, ёши 1 ҳафталикдан кичик ва тана вазни 1,5 кг дан кам бўлган янги туғилган чақалоқларда – 0,68 л/кг гача, ёши 1 ҳафталикдан кичик ва тана вазни 1,5 кг дан ортиқ бўлган янги туғилган чақалоқларда – 0,58 л/кг гача, муковисцидоз билан хасталанган беморларда – 0,3-0,39 л/кг бўлади.\nВена ичига ёки мушак ичига юборилганида ўртача терапевтик концентрацияси 10-12 соат давомида сақланиб туради.\nТерминал (β) босқичида T1/2 катталарда – 2-4 соат, янги туғилган чақалоқларда – 5-8 соат, каттароқ ёшдаги болаларда – 2,5-4 соатни ташкил этади. Якуний T1/2 – 100 соатдан кўп (ҳужайра ичидаги деподан ажралиб чиқиши).\nБуйрак орқали калавалар фильтрацияси йўли (65-94%) билан асосан ўзгармаган ҳолда чиқарилади. Буйрак клиренси минутига 79-100 мл.\nКатталарда буйрак функцияси бузилганида T1/2 бузилиш даражасига қараб 100 соатгача ўзгаради, муковисцидоз бўлган беморларда 1-2 соатгача ўзгаради. Куйишлар ва гипертермияси бўлган беморларда T1/2 клиренсни ошиши оқибатида кузатиладиган ўртача кўрсаткичларга нисбатан қисқароқ бўлиши мумкин.\nГемодиализда (4-6 соат давомида 50%) чиқарилади, перитонеал диализнинг самараси камроқ (48-72 соат давомида 25%).\nГрамманфий микроорганизмлар (гентамицин, сизомицин ва канамицинга чидамли) ёки граммусбат ва грамманфий микроорганизмларнинг ассоциацияси томонидан чақирилган инфекцион-яллиғланиш касалликлари:\nнафас йўлларининг инфекциялари (бронхит, пневмония, плевра эмпиемаси, ўпка абсцесси);\nМНТ нинг инфекциялари (шу жумладан, менингит);\nқорин бўшлиғининг инфекциялари (шу жумладан, перитонит);\nсийдик-таносил йўлларининг инфекциялари (пиелонефрит, цистит, уретрит, простатит, гонорея);\nтери ва юмшоқ тўқималарнинг йирингли инфекциялари (шу жумладан, инфекцияланган куйишлар, инфекцияланган яралар ва турли генезли ётоқ яралари);\nўт чиқариш йўлларининг инфекциялари;\nсуяклар ва бўғимларнинг инфекциялари (шу жумладан, остеомиелит);\nоперациядан кейинги инфекциялар;\nМушак ичига, вена ичига (оқим билан 2 минут давомида ёки томчилаб) тана вазнига 5 мг/кг дан ҳар 8 соатда ёки 7,5 мг дан ҳар 12 соатда юборилади. Сийдик йўлларининг бактериал инфекцияларида (асоратланмаган) – 250 мг дан ҳар 12 соатда юборилади; гемодиализ сеансидан кейин қўшимча доза – тана вазнига 3-5 мг/кг буюрилиши мумкин. Катталар учун максимал дозалари – суткада 15 мг/кг гача, аммо суткада 1,5 г дан ошмаслиги керак, 10 кун давомида юборилади. Даволаш давомийлиги вена ичига юборилганида – 3-7 кун, мушак ичига юборилганида – 7-10 кун.\nЧала туғилган чақалоқларга бошланғич дозаси – тана вазнига 10 мг/кг, сўнгра эса 7,5 мг/кг дан ҳар 18-24 соатда юборилади; янги туғилган чақалоқларга – 10 мг/кг, сўнгра эса\n7,5 мг/кг ҳар 12 соатда 7-10 кун давомида юборилади.\nБуйрак етишмовчилиги бўлган пациентларга дозалаш тартибига тузатиш киритиш талаб этилади. Куйишлари бўлган пациентларга 5-7,5 мг/кг доза талаб этилиши мумкин, бундай беморларда ҳар 4-6 соатда T1/2 қисқа бўлганлиги (1-1,5 соат) сабабли ҳар 4-6 соатда юборилади.\nВена ичига юбориш учун мушак ичига юбориш учун мўлжалланган эритмалар ишлатилади, 200 мл 5% ли декстроза эритмаси ёки 0,9% ли натрий хлориди эритмасида олдиндан суюлтирилади. Вена ичига юбориш учун эритмада амикациннинг концентрацияси 5 мг/мл дан ошмаслиги керак.\nОвқат ҳазм қилиш тизими томонидан: кўнгил айниши, қусиш, жигар функциясини бузилиши (жигар трансаминазаларининг фаоллигини ошиши, гипербилирубинемия).\nҚон яратиш тизими томонидан: анемия, лейкопения, гранулоцитопения, тромбоцитопения.\nМНТ ва периферик нерв тизими томонидан: бош оғриғи, уйқучанлик, нейротоксик таъсири (мушакларни тортишиши, увишиш ҳисси, санчиш ҳисси, тутқаноқ ҳуружлари), нерв-мушак ўтказувчанлигини бузилиши (нафас фаолиятини тўхташи).\nСезги аъзолари томонидан: ототоксиклик (эшитишни пасайиши, вестибуляр ва лабиринт бузилишлари, қайтмас карлик), вестибуляр аппаратга токсик таъсири (ҳаракат дискоординацияси, бош айланиши, кўнгил айниши, қусиш).\nСийдик чиқариш тизими томонидан: нефротоксиклик – буйрак фаолиятини бузилиши (олигурия, протеинурия, микрогематурия).\nАллергик реакциялар: тери тошмаси, қичишиши, терини қизариши, иситма, Квинке шиши.\nқулоқ нерви неврити;\nазотемия ва уремия билан кечувчи оғир даражадаги буйрак етишмовчилиги;\nанамнезида препаратнинг компонентларига (шу жумладан, бошқа аминогликозидларга) юқори сезувчанликда қўллаш мумкин эмас.\nМиастения, перкинсонизм, ботулизм (аминогликозидлар нерв-мушак ўтказувчанлигини издан чиқариши мумкин, бу кейинчалик скелет мушакларини сусайишига олиб келади), дегидратация, буйрак етишмовчилиги, янги туғилган чақалоқларга (айниқса чала туғилган болалар), кексаларда, лактация (эмизиш) даврида препарат эҳтиёткорлик билан қўлланади.\nПенициллинлар, гепарин, цефалоспоринлар, капреомицин, амфотерицин В, гидрохлоротиазид, эритромицин, нитрофурантоин, В ва С гуруҳи витаминлари, калий хлорид билан фармацевтик жиҳатдан номутаносибдир.\nАмикацин карбенициллин, бензилпенициллин, цефалоспоринлар билан ўзаро таъсирлашганида синергизм намоён қилади (сурункали буйрак етишмовчилиги бўлган беморларда бета-лактам антибиотиклар билан бирга қўлланганида аминогликозидларнинг самарадорлиги пасайиши мумкин).\nНалидиксин кислотаси, полимиксин В, цисплатин ва ванкомицин ото- ва нефротоксикликни ривожланиш ҳавфини оширади\nДиуретиклар (айниқса фуросемид), цефалоспоринлар, пенициллинлар, сульфаниламидлар ва НЯҚВ, нефроннинг найчалардаги фаол секреция учун рақобатлашиб, аминогликозидларнинг чиқарилишини блоклайдилар, қон зардобида уларнинг концентрациясини ошириб, нефро- ва нейротоксикликни кучайтирадилар.\nКураресимон препаратларнинг миорелаксация қилувчи таъсирини кучайтиради.\nМетоксифлуран, парентерал юбориш учун полимиксинлар, капреомицин ва нерв-мушак ўтказувчанлигини блоклайдиган бошқа дори воситалар (галоген углеводородлар ингаляцион анестезия учун препаратлар сифатида, опиоид анальгетиклар), катта ҳажмдаги қонни цитрат консервантлари билан қуйиш – нафас фаолиятини тўхташ ҳавфини оширадилар (айниқса амикацин қорин бўшлиғига юборилганида).\nИндометацинни парентерал юбориш аминогликозидларнинг токсик таъсирини (T1/2 узайиши ва клиренсини пасайиши) ривожланиш ҳавфини оширади.\nАмикацин миастенияни даволаш учун қўлланадиган дори воситаларнинг самарадорлигини камайтиради.\nПрепаратни қўллашдан олдин 30 мкг амикацин сақловчи дисклар ёрдамида ажратиб олинган қўзғатувчиларнинг сезувчанлиги аниқланади. Ўсиш зонасидан ҳоли зонанинг диаметри 17 мм ва ундан ортиқ бўлганида микроорганизм сезгир, 15 мм дан 16 мм гача – ўртача сезгир, 14 мм дан кам бўлса, чидамли ҳисобланади.\nАмикациннинг плазмадаги концентрацияси 25 мкг/мл (терапевтик концентрация 15-25 мкг/мл ҳисобланади) дан ошмаслиги керак.\nДаволаниш вақтида ҳафтада камида 1 марта буйрак функцияси, эшитув нерви ва вестибуляр аппаратини назорат қилиш керак.\nНефротоксикликни ривожланиш эҳтимоли буйрак функциясини бузилиши бўлган беморларда, шунингдек препарат юқори дозаларда ёки узоқ вақт давомида буюрилганида юқори бўлади (ушбу беморлар тоифасида буйрак ф функцияси ни ҳар куни назорат қилиш талаб этилиши мумкин).\nАудиометрик синамалар қоникарсиз бўлганида препаратнинг дозаси пасайтирилади ёки даволаш тўхтатилади.\nСийдик чиқариш йўлларининг инфекцион-яллиғланиш касалликлари бўлган пациентларга суюқликни катта миқдорда қабул қилиш тавсия этилади.\nИжобий клиник динамика кузатилмаганида резистент микроорганизмлар ривожланиши мумкинлигини ёдда тутиш керак. Бундай ҳолатларда даволашни бекор қилиш ва мувофиқ даволаш ўтказишни бошлаш керак.\nАмпулаларда сақланувчи натрий метабисульфитини беморларда, айниқса анамнезида аллергияси бўлган беморларда, аллергик асоратларни (ҳатто анафилактик реакциягача) ривожланишига сабаб бўлиши мумкин.\nҲомиладорлик ва лактация даврида Амикор препаратини ҳаётий кўрсатмаларга қараб қўллаш мумкин (аминогликозидлар кўкрак сутига катта бўлмаган миқдорларда ўтади, бироқ уларни МИЙ сўрилиши паст, ва кўкрак ёшидаги болаларда уларни қўллаш билан боғлиқ бўлган асоратлар қайд этилмаган).\nБуйрак функциясини бузилишларида қўлланиши\nОғир даражадаги буйрак етишмовчилигида қўллаш мумкин эмас, буйрак етишмовчилиги бўлган пациентларга қўлланганида дозалаш тартибига тузитиш киритиш талаб этилади.\nПрепарат янги туғилган чақалоқлар (айниқса чала туғилган болаларга) эҳтиёткорлик билан қўлланади.\nПрепарат кекса ёшдаги пациентларга эҳтиёткорлик билан буюрилади.\nСимптомлари: токсик реакциялар (эшитишни йўқолиши, атаксия, бош айланиши, сийишни бузилиши, чанқоқлик, иштаҳани пасайиши, кўнгил айниши, қусиш, қулоқларни шанғиллаши ёки битиб қолиши ҳисси, нафас фаолиятини бузилиши) бўлиши мумкин.\nДаволаш: нерв-мушак ўтказувчанлигини блокадаси ва унинг асоратларини бартараф қилиш учун – гемодиализ ёки перитонеал диализ; антихолинэстераз воситалар, кальций тузлари, ўпкани сунъий вентиляцияси, бошқа симптоматик ва самарасини тутиб турувчи даволаш қўлланади.\nАмикацин 250 мг ва 500 мг дан вена ичига ва мушак ичига юбориш учун эритма тайёрлаш учун кукун 10 мл сиғимли флаконларда. 1, 5, 10 флакон қўллаш бўйича йўриқномаси билан бирга картон қутига жойланади.\nҚоронғи жойда, 25ºC дан паст ҳароратда сақлансин.\nМИГ ДЕТСКИЙ ФОРТЕ19.04.2018Кейингиси


15 Сентябрь 08:00\nNUR-SULTAN. Kazinform - Нур-Султанда Марказий ва Жанубий Осиё мамлакатлари Бош штаб бошлиқлари иштирокида конференция бўлиб ўтди. Учрашувда Қозоғистон, Қирғизистон, Покистон, AҚШ, Тожикистон ва Ўзбекистон вакиллари иштирок этиб, минтақадаги хавфсизликни, шу жумладан Aфғонистондаги вазиятни муҳокама қилишди. Бу ҳақда Kazinform Мудофаа вазирлигига таяниб хабар беради.\nКонференция иштирокчилари сўнгги пайтдаги мураккаб вазият ва таҳдидлар, шунингдек, минтақавий хавфсизликни таъминлашда Коллектив Хавфсизлик Шартномаси Ташкилоти ва Шанхай Ҳамкорлик Ташкилотининг роли ва ўрнини муҳокама қилишди. Бундан ташқари, Марказий ва Жанубий Осиё мамлакатлари ўртасидаги ҳамкорлик истиқболлари ва йўналишлари белгилаб олинди.\nТадбир доирасида Мудофаа вазирининг биринчи ўринбосари - Қозоғистон Қуролли Кучлари Бош штаби бошлиғи генерал-лейтенант Марат Қусаинов Ўзбекистон ва Покистондаги ҳамкасблари, шунингдек AҚШ Марказий қўмондони билан бир қатор учрашувларда иштирок этди.\nТаъкидлаш жоизки, ушбу конференция 2015 йилдан буён минтақа мамлакатлари ва ундан ташқарида ўтказилади.\n#Марказий Осиё #ҚР Мудофаа вазирлиги #Жанубий Осиё


Бухоро вилояти Ромитан туман Оромитан оромгоҳида Ромитан туман, Бухоро туман, Пешкў туманлари аҳолиси учун сайёр қабул бўлиб ўтди. — Ўзбекистон Республикаси Давлат Солиқ Қўмитаси ҳузуридаги Кадастр Агентлигининг Давлат Кадастрлари Палатасининг Бухоро вилоят бошқармаси\nБухоро вилояти Ромитан туман Оромитан оромгоҳида Ромитан туман, Бухоро туман, Пешкў туманлари аҳолиси учун сайёр қабул бўлиб ўтди.\nБухоро вилояти бўйлаб сайёр қабулларни навбатдагиси Бухоро вилояти Ромитан туман Оромитан оромгоҳида Ромитан туман, Бухоро туман, Пешкў туманлари аҳолиси учун сайёр қабул бўлиб ўтди. Сайёр қабулда Кадастр агентлиги бошқарма бошлиғи Агзамов Мирвосил , вилоят Ермулккадастр давлат корхонаси бош муҳандиси Атаков Маъруф фуқароларни қизиқтирган саволларига жавоб беришди.\nСайёр қабулда жами 16та масала келиб тушди. Шундан 2 таси ижобий ҳал этилди, 8 таси ҳуқуқий маслаҳат бериш орқали ҳал этилди, 5тасига тушунтириш берилди ҳамда 1 таси ижро учун назоратга олинди. Мурожаатларнинг бирортаси рад этилмади.\n📢📢📢 9 октябр санасида сайёр қабул Бухоро вилоятининг Жондор туманида ўтказилиши режалаштирилган.\nPrevious Post: 8 октябр куни Бухоро вилояти Вобкент туман Порлоқ келажак ўйингоҳида Вобкент туман, Ғиждувон туман, Шофиркон туманлари аҳолиси учун сайёр қабул бўлиб ўтди.\nNext Post: 9 октябрь Бухоро вилояти Жондор туман истироҳат боғида Жондор туман, Олот туман, Қоракўл туманлари аҳолиси учун сайёр қабул бўлиб ўтди.


Маслаҳат беринг: «Талаба келиннинг машмашасидан дод!» - Zamin.uz\n15:21 / 26.09.2018\nБеташвишдек туюлган йигирма беш ёшлардаги бу йигитни таҳририятимиз йўлагида кўриб аввалига эътибор бермадим.\n— Опа, сиз билан гаплашсам бўладими? — деб сўради у.\nХонага таклиф қилдим.\n— Исмим Элдор, тадбиркорман. Анчадан бери мени бир муаммо қийнаяпти. Шуни газета саҳифаларида чоп этсангиз, деб келгандим, — деди йигит.\nЭлдорнинг гапларини тингларканман, «Бугуннинг ёшлари анчайин ҳавойи, оғирнинг устида, енгилнинг остида юришади», деган гапнинг мутлақо аксини кўриб турардим. Чунки у бугун кўпчилик ота-оналарни қийнаётган «дил тубида, тил учида» турган муаммога ечим топиш йўлларини излаётганди.\n— Уйда ёлғиз ўғилман. Иккита синглим бор. Ота-онам зиёли одамлар. Бизга болалигимиздан ҳалол бўлишни уқтиришган. Қимматбаҳо кийимлар, ҳар хил нарсалар олиб беришмаган бўлса ҳам ҳаётда ўз ўрнимизни топишимизга, меҳнаткаш бўлиб ўсишимизга ҳаракат қилишди. Уч фарзанд кетма-кет вояга етдик. Мен ҳисобчи-иқтисодчилик йўналиши бўйича коллежни тамомладим. Сингилларим олий маълумотли бўлишсин, ўзим кейин ҳам ўқийвераман, деган мақсадда коллежни тамомлагач, бизнес режа тузиб, иш бошладим. Иккала синглим ҳам кетма-кет институтга киришди. Каттаси 2-курсга ўтганида уйимизга совчилар кела бошлади. Энг қизиғи, уларнинг барчаси: «Олий маълумотли қиз излаётгандик», деб эшик қоқишар, синглимнинг шартнома асосида ўқиётганини эшитгач, қайта қадам босишмасди. Сарвиноз 3-курсда ўқиётган пайти бир йигит уни ёқтириб қолибди. Синглим «Ота-онам ва акамнинг рухсатисиз бирор нарса дея олмайман. Ниятингиз жиддий бўлса, улар билан гаплашинг», деганидан сўнг унинг совчилари уйимизга келди.\n— Қизни кўрдик, бизга маъқул, — деди йигитнинг онаси. — Фақат шу, институтини тугатишига яна бир йил бор экан-да. Тўйни ўтказаверамиз, аммо ўқишининг шартнома пулини кейинги йили ҳам ўзингиз тўлаб берасизлар. Ўғлимизни ўқитиб олгунимизча она сутимиз оғзимизга келган. Энди келинни ҳам ўқитамиз, деб қийналиб ўтирмайлик…\nЙигит ота-онамга маъқул келди. Ўзаро маслаҳатлашиб, қудаларнинг шартига рози бўлишди. Тўйни бир ойдан кейин ўтказишга келишдик. Йигитнинг опаси бир куни мен билан кўришиб, «Қизни ўқитяпмиз, деб тағин мебелнинг арзон-гаровини олиб юрманглар, ҳаммаси кўнгилдагидек бўлиши керак», деб тайинлаб кетди. Тўғрисини айтсам, шу гапдан бироз кўнглим ғаш тортди. Айтишмаса ҳам синглим учун энг яхши нарсаларни олиб беришга қурбим етарди. Бу ҳақда ота-онамга индамадим. Тўйга бир ҳафта қолганида холамлар бориб, синглим тушадиган уйни безатиб келишгач, кечки пайт яна куёвнинг опаси қўнғироқ қилиб, «Гиламингизнинг ранги хонага тушмабди, бошқасига алмаштириб беринглар», деса бўладими. Жаҳлим чиқиб кетди. «Ҳозироқ бориб, фотиҳани бузаман, бу молпараст қудаларингиз ҳали Сарвинозни ҳам роса қийнашади», дея аҳдланганимда, онам: «Қўявер, болам, илгари «Қизи борнинг нози бор», дейишарди. Энди ўғил туққан нима деса шу бўляпти-да», деб кулиб қўйди. Холам эса: «Жиян, энди бошланган ишни тўхтатолмайсан. Дўст-душман орасида «Қизини эплаб узатолмади», деган гап чиқмасин», деб йўлимни тўсди. Хуллас, гиламни алмаштириб келдик.\nТЎЙДАН КЕЙИНГИ ИДДАОЛАР\nТўй ўтди. Ҳам ўқишни, ҳам келинлик вазифаларини эплаётган, қайнота-қайнонасининг хизматини киприк қоқмай адо этаётган синглим бечора кундан-кунга озиб-тўзиб борарди. Бирор ишга улгуролмай қолса, қайнонаси: «Эпласанг ўқимайсанми, қўлингдан келмайдиган ишга уриниб нима қилардинг?» деб уни ерга ураркан. Бундай дакки-дашномлар Сарвинозни анчайин эзиб қўйганди. Ота-онамга дардини сездирмаса ҳам ёлғиз қолганимизда йиғлаб юборишдан ўзини зўрға тийиб турарди. Чунки икки синглимга ҳам доим ўзим суянчиқ бўлгандим-да. Шартнома пулини, ҳатто ўқишга бориб-келиши учун майда-чуйда харажатларини ҳам ўзим кўтараман. «Нима камчилигинг бўлса, сиқилма, менга айтгин», дейман. Қайнонаси эса стипендиясини ҳам ҳисоб-китоб қилиб, санаб оларкан. Онам шўрлик: «Узатишга озгина шошибман-да», деб йиғлайди. Отамнинг дарди ичида. Синглимга эса «Яна озгина сабр қилсанг, ўқишни тамомлаб, ишга кириб оласан, бу кунларни кўрмагандек бўлиб кетасан», деб далда берамиз. Аммо рўзғор ишларидан ортмайди. Вақтида дарсга боришга улгуролмайди. Охири чидолмадим, бир куни қудамизни йўқлаб бориб: «Ҳамма харажатларини ўзимиз кўтаряпмиз, сиз уйда дарс тайёрлашига, эрталаб ўқишига боришига шароит яратиб берсангиз бўлди», десам, «Олий маълумотли келин олиб, маошини қарсиллатиб санаб ўтиришни ният қилгандим, агар талабанинг турган-битгани ташвиш эканини билганимда ўла қолсам синглингизни ўғлимга олиб бермасдим», дейди.\nҚАЙНОНА ҲАМ ОНА-КУ!\nУ ёғини сўрасангиз, талабалик пайтида турмушга чиқиб, қийналаётган бир менинг синглим эмас экан. Яқинда шу мавзуда гап очилганда онасининг қистови билан талаба қизга уйланган дўстларимдан бири: «Ўтган йили қайнотам шартнома пулини тўлади. Хотиним бу йил охирги курсда ўқияпти. Энди ўзимиз ҳаракат қилайлик, десам онам рози бўлмаяпти. Қайнота-қайнонам: «Диплом олса, ишлаган пулини сизларга беради-ку, ҳеч бўлмаса, ярмига ёрдам қилинглар», деб илтимос қилишди. Онам эса: «Уддалаб ўқитолмасангиз, қизим олий маълумотли бўлади, деб чиранмаслигингиз керак эди. Қизингиз на ўқишни, на уй ишларини эплаяпти», деб ёзғиришини қўймайди. Уйимизда ҳар куни жанжал. Икки ўртада жуда қийналиб кетдим. Аччиқ устида хотинимга бақираман. У эса аламини йиғидан олади. Бунинг устига ҳомиладор, бу жанжалларимиз туғилажак боламизга таъсир қилмасайди, деб қўрқиб кетаман. Шу кунларда хотинимнинг ўқишдан ҳам кўнгли совиган. Нима қиларимни билмай юрибман», деб нолиб қолди.\nЎҚИГАН КЕЛИННИНГ ФАҚАТ МАОШИ КЕРАКМИ?\nКўнглим оғриди. «Ўқиган қизни келин қиламан», деганида онам: «Келажакда туғиладиган набираларининг тақдирини ўйлайдиган одамлар экан. Зиёли онанинг фарзандлари ҳам ақлли бўлади-да, булар қизимизнинг қадрига етадиган одамлар», деб хурсанд бўлганди. Аммо қудамизнинг нияти бошқача бўлиб чиқди. «Иккита ўқимаган келинни олиб оғзим куйган. Эртадан кечгача бекор ўтириб, болаларимнинг топганини еб-ичишади. Олий маълумотли қизни туширсам, ҳар ойда маошини келтириб берса, бир йилда анча-мунча пуллик бўлиб қоламан, деб Сарвинозни келин қилганман», дейди қуда хола андишасизларча…\nКуёвимиз: «Ака, сабр қилинг, онам инсофга келиб қолар», дейишдан нарига ўтолмайди. Ўқишга вақтида бориб келолмаётган синглим эртага қандай мутахассис бўлиб етишади? Наҳотки ота-онамнинг шунча йиллик меҳнати, заҳмати чиппакка чиқса?..\nТАНГАНИНГ ИККИНЧИ ТОМОНИДАГИЛАР\nШулар ҳақида сизлар билан суҳбатлашиш учун таҳририятга отланиб юрган кунларимда кичик синглим, 3-курсда ўқиётган Шоирани ҳам совчилар сўраб келишди. Улар ҳам институтда ўқиётган қизни келин қилмоқчи экан. Онам Шоиранинг шартнома асосида таҳсил олаётганини айтди. Бу гапни эшитиб, совчилар қайтиб кетса керак, деб ўйлагандик, аммо: «Майли, шунча пайт сизлар ўқитибсиз, бу ёғига ўзимиз ҳаракат қиламиз», дейишганида ҳайрон бўлиб қолдим. Энг қизиғи, бу одамлар: «Уйимизда ҳамма нарсамиз етарли, эсли-ҳушли, ўқимишли қизингизни бизга беришингизнинг ўзи катта гап, ортиқча харажатларга уринманг, эр-хотин ишлаб, орзу-ҳавас қилиб уйини тўлдирса, нарсаларнинг қадрига етадиган бўлади», дейишяпти.\nОғзи куйган одам қатиқни ҳам пуфлаб ичади, деганларидек, ота-онам совчиларни обдан суриштиришди. Маълум бўлишича, йигитнинг ота-онаси иккита келин туширган, иккаласини ҳам институтда ўқитиб, олий маълумот олиши учун шароит яратиб беришган экан.\nТўғри, ҳали ота-онам Шоиранинг ҳаёти борасида бир қарорга келишмади, аммо шундай кенг феълли, мулоҳазали одамларнинг борлигидан кўнглим ёришди. Илтимос, ушбу сўзларимни газета саҳифаларида чоп этсангиз, ажаб эмас, уни ўқиб, баъзи одамлар ўзлари учун бир ибрат олишса.\n1-10-2018, 07:01, Ҳаёт тарзи\n… 53-88 абоненти: «Икки ўт орасида қолдим…»\n2-12-2017, 10:16, Ҳаёт тарзи


Infiniti ўз тарихидаги энг кичкина хэтчбекни ошкор қилди\n14:06 / 15.09.2015\nInfiniti компанияси ўз тарихидаги гольф-классга оид биринчи хэтчбекни тақдим этди. Q30 моделининг оммавий дебюти Франкфуртдаги моторшоуда ўтказилади.\nМашина Infiniti ва Mercedes-Benz компанияларининг қўшма лойиҳасидир.\nQ30 MFA платформасида қурилган бўлиб, у Mercedes-Benz A-Class, CLA ва GLA’да қўлланади. Компания вакилларининг маълум қилишича, модель ишланмалари Японияда бошланиб, сўнг Европага кўчган. Лойиҳа устида Infiniti’нинг 750 муҳандиси ишлаган.\nМашинанинг Premium ва Sport модификациялари бўлади, улар ташқи кўриниши ва техник кўрсаткичлари бўйича фарқланади. Жумладан, спорт варианти агрессив дизайнга эга бўлади.\nQ30 войдут двигателлари таркибига бензинли 120 ва 154 от кучига эга 1.6 л ли агрегатлар, 208 кучли 4 цилиндрли 2.0 л ли мотор, 107 ва 168 от кучига эга 1.5 ва 2.2 л ли дизеллар киради. Двигателлар 6 диапазонли механик ўтказмалар қутуиси ва 7 диапазонли “робот” билан уйғунликда ишлайди.\nInfiniti Q30 марканинг Европада териладиган биринчи машинаси бўлади. У Буюк Британиянинг Сандерленд шаҳридаги заводда йиғилади. Завод модернизациясига 250 млн фунт стерлинг ажратилди. Машина сотувлари шу йилданоқ бошланади.


Finance.uz - Халқаро олимпиадалар ғолибларини тайёрлаган ўқитувчиларга устама тўланади\nХалқаро олимпиадалар ғолибларини тайёрлаган ўқитувчиларга устама тўланади\nИқтидорли ёшларни аниқлаш ва юқори малакали кадрлар тайёрлашнинг узлуксиз тизимини ташкил этиш чора-тадбирлари тўғрисида Президент қарори қабул қилинди.\nҚарорга мувофиқ, Халқ таълими вазирлиги тузилмасида Фан олимпиадалари бўйича иқтидорли ўқувчилар билан ишлаш департаменти ташкил этилди.\nИқтидорли ўқувчи ёшларни аниқлаш, улар фаолиятини илмий ва услубий жиҳатдан таъминлаш, мактаб, лицей ва коллеж ўқувчилари ўртасида маҳаллий ва халқаро фан олимпиадаларини ташкил этиш Департаментнинг асосий вазифаларидан бири этиб белгиланди.\nШунингдек, қарор билан ғолиблари олий таълим муассасаларга тест синовисиз ва қўшимча имтиҳонсиз қабул қилинадиган халқаро олимпиадалар рўйхати тасдиқланди.\n2019/2020 ўқув йилидан бошлаб олимпиадаларнинг республика босқичида 1-3-ўринларни эгаллаган иштирокчиларга ихтисослик фани бўйича олий таълим муассасаларига кириш имтиҳонларида максимал балл олиш ҳуқуқини берувчи ва 3 йил муддат давомида амал қилувчи сертификат берилади.\nхалқаро олимпиада ғолиблари ва уларнинг ўқитувчилари энг кам ойлик иш ҳақининг қуйидаги миқдорларида:\n1-ўрин учун – 500, ўқитувчисига – 450 баравари;\n2-ўрин учун – 300, ўқитувчисига – 250 баравари;\n3-ўрин учун – 200, ўқитувчисига – 150 баравари;\nасосий олимпиадалар республика босқичи ғолибларининг ўқитувчилари:\n3-ўрин учун – 30 баравари миқдорида бир марталик пул мукофотлари билан тақдирланади.\nХалқаро олимпиадалар ғолибларини тайёрлаган ўқитувчилар ва таълим муассасаси директорларига директор жамғармасидан олтин, кумуш ва бронза медаллари бўйича тегишинча қўшимча 200, 175 ва 150 фоизлик устама тўланади.\nШунингдек, таълим муассасаларида ўқитувчи бўлиб фаолият юритаётган халқаро олимпиада ғолиблари лавозим маошига ҳар ой 150 фоиз, асосий олимпиадалар республика босқичи ғолиблари лавозим маошига эса ҳар ой 100 фоизлик устама ҳақи тўланади.\nОлий таълим муассасасини тамомлаган олимпиада ғолиблари Вазирлар Маҳкамаси ҳузуридаги Мутахассисларни хорижда тайёрлаш ва ватандошлар билан мулоқот қилиш бўйича «Эл-юрт умиди» жамғармаси томонидан шакллантириладиган истиқболли мутахассислар захирасига киритилади.\nЎзбекистон Республикаси Адлия вазирлигининг «Huquqiy axborot» Telegram-канали.


Тўйга таклифнома келди, борасизми?!\nСайлов 22 октябр 2021 1677\nИжтимоий тармоқларда сайлов ҳақида турли баҳс-мунозараларга кўзимиз тушяпти. Айни кунларда 24 октябрь, якшанба куни бўладиган Ўзбекистон Президентлигига сайлов мавзуси авжида.\nМазкур ҳолат, албатта, яхши. Фуқароларнинг сиёсий хабардорлиги, шахсий позицияси анча ўсган.\nОшхона, сартарошхона, чевархона, савдо дўконлари, таълим ва тиббиёт муассасалари, жамоат транспорти, одамлар гавжум жойларда сиёсий жараёнлар қизғин муҳокамада. Янги сайловнинг аввалгиларидан фарқи солиштирилмоқда. Шунинг учун 5 та сиёсий партиядан кўрсатилган номзодларни батафсил ўрганинг, ўйлаб қарор чиқаринг. Муносиби учун ўз хоҳиш-иродангиз, танловингизни амалга оширинг!\nМана, ниҳоят, кутилган сана ҳам остонада турибди. 2 кундан кейин келажагимиз учун ҳар биримиз ўз овозимизни берамиз. Ҳаммамизнинг хонадонларимизга сайлов таклифномаси кириб борган бўлса керак. Ҳа, инсон учун сайлаш ва сайланиш улкан бахт ҳамда Конституциявий ҳуқуқдир! Дунёда бу ҳуқуқдан мосуволар қанча. Шундай экан, шукроналик ва фаол фуқаролик, дахлдорлик ҳисси билан ОВОЗ БЕРИШГА шай турайлик! Ҳатто овоз бериш ҳуқуқига эга эмаслар бор. Суд томонидан муомалага лаёқатсиз деб топилган; оғир ва ўта оғир жиноятлар содир этганлиги учун суднинг ҳукми билан озодликдан маҳрум этиш жойларида сақланаётган шахслар қаторида эмаслигингиз ва уйингизга сайловга чақирув қоғози етказилгани учун хурсанд бўлишингиз даркор.\nХуллас, республикамиз миқёсидаги муҳим сайловга беписанд ва бефарқ бўлмайлик. Чет эллик меҳмонлар, халқаро кузатувчилар бизнинг сиёсий маданиятимиздан, иштирокимиздан ибрат олишсин. Унутманг, сизнинг овозингиз, бюллетенга қолдирган белгингиз кўп нарсани ҳал этади ва алоҳида аҳамиятга эга. Ривожланишга юз тутган мамлакатнинг қадрли фуқароси экансиз, муносабатингизни ҳам чиройли билдириш вақти келди. Зеро, бу мамлакат ҳаётидаги энг долзарб сиёсий кампаниядир. Ҳа, сайлов куни халқимизга хос бўлган буюк қадриятларимиз – бирдамлик, аҳиллик, ҳамжиҳатлик сингари юксак фазилатларимизни яна бир бор намоён қилиб, бу муҳим сиёсий жараённи уюшқоқлик билан ўтказайлик!\nЭнди, келинг, бир мулоҳаза юритайлик. Дейлик, яшаш ҳудудингизда ҳурмат қилиб сизни тўйга таклиф этиш учун хат ташлаб кетишди, нима қиласиз, борасиз-да, тўғрими? Ахир халқимизда «Чақирилган жойдан қолма!» деган гапи эсингиздан чиқмайди. Демак, 24 октябрь, якшанба - дам олиш куни эрталаб соат 8.00 дан - 20.00 гача ўзингизга қулай вақтда сайлов участкасига боришингиз учун давлатимиз байрамона тараддуд кўрмоқда. Шу куни Ўзбекистоннинг катта сиёсий тадбири! Қани, марҳамат, сиз учун махсус ёзилган сайлов таклифномасини ва паспортингизни рўпарангизга ҳозирлаб қўйинг. Дарвоқе, ҳар ким ўзи овоз беради, жонажон юртимизнинг йирик расмий тўйида шахсан қатнашишга, оила аъзоларингиз иштирокини таъминлашга тайёрланинг!\n«Янги Ўзбекистон» газетасининг Намангандаги мухбири.\n# Президент сайлови - 2021\n5 декабр 2021,\nЎзбекистон ва Қозоғистон ўртасида АКТ соҳасида Ҳамкорлик баёни имзоланди\nС.Умурзаков Қозоғистон Республикаси Бош вазирининг ўринбосари Р.Скляр билан учрашди\nЎзбекистон ва Қозоғистон ҳамкорликни жадал кенгайтиришга интилмоқда\nШавкат Мирзиёев Нур-Султон шаҳрига келди\nПрезидент Қозоғистонга жўнаб кетди\n24 ноябр 2021, 09:12\n“Яшил макон” киши дилини қувнатиб, ҳаво софлигини таъминлайди\n10 ноябр 2021, 13:40\nМаҳаллада тадбиркорликни ривожлантириш, аҳоли бандлигини таъминлаш ва камбағалликни қисқар...\n3 декабр 2021, 23:15\n3 декабр 2021, 23:10


Покистон Эрон билан яқинлашмоқчи\nПокистон президенти Осиф Али Зардорий 10 март куни Эронга сафар қилади.\nОсиф Али Зардорий икки кунлик сафар давомида Эрон раҳбарлари билан учрашиб, ўзаро иқтисодий алоқаларни ривожлантириш ҳамда Афғонистондаги вазият билан боғлиқ масалаларни муҳокама қилади.\nПокистон Ташқи ишлар вазирлиги матбуот котиби Абдул Боситнинг билдиришича, Покистон раҳбари Эронда иш бошлаётган Иқтисодий ҳамкорлик ташкилоти саммитида ҳам иштирок этади.\nБундан ташқари¸ икки давлат президентларининг Эрон газини Покистон ва Ҳиндистонга экспорт қилувчи газ қувурлари лойиҳасини муҳокама қилиши ҳам кутилмоқда.\nЭрон саммити арафасида Покистон томони расмий Теҳронни Афғонистондаги вазиятни барқарорлаштиришга қаратилган АҚШ ва бошқа етакчи давлатлар уринишларига кўмаклашишга чақирди.


22.01.2020 21:22 0 12450\nПрезидентнинг эрка қизи йиллар давомида ўз халқи бойликларини ғорат қилди. Гўё мамлакат онаси маҳрига берилгандек, барча даромадли соҳаларни зўравонлик билан қўлга киритди. Халқи кулбаларда жон сақлаётган бир пайтда у дунёнинг номдор шаҳарларида данғиллама қасрлар сотиб олди. Миллионлаб миллатдошлари бир бурда нонга зор яшаётган бир паллада у жаҳонга машҳур «юлдуз»лар даврасида базми жамшидлар уюштирди. Падари президент эмасми, арзанда маликанинг мушугини пишт дейишга ҳеч ким журъат эта олмади...\nГап олис Африканинг Ангола давлатини салкам 40 йил (1979-2017) давомида темир мушт билан идора қилган Жозе Эдуарду душ Сантушнинг қизи Изабель хоним ҳақида кетмоқда. Африканинг энг бой аёли деб тан олинган Изабель душ Сантушнинг жиноий қилмишлари Халқаро текширувчи журналистлар уюшмаси (ICIJ) томонидан фош этилди.\n«Luanda Leaks» деб аталган текширув саккиз ой давомида 120 дан зиёд журналист томонидан олиб борилди. Зийрак ва закий журналистлар юз минглаб ҳужжатларни синчковлик билан ўрганиб, ўзини ҳалолу пок тадбиркор ва саховатпеша малика тимсолида кўрсатиб келаётган Изабель душ Сантушнинг асл қиёфасини очиб ташладилар.\nМаълум бўлишича, Ангола президенти ўз раҳбарлик даврида халқ мулкини ўмариш борасида қизи Изабелга чексиз-чегарасиз имкониятлар туҳфа этган. Изабель ҳамда унинг бизнес ҳамкори ва турмуш ўртоғи Синдика Доколо ўн йиллар давомида Ангола бойликларини талон-торож қилган. Эр-хотин 40 дан зиёд мамлакатдан юзлаб сохта ширкатлар ташкил этган. Мальта, Ҳонконг, БАА, Маврикий каби ўлкаларда рўйхатдан ўтган қўлбола ширкатлар орқали Ангола бойликлари усталик-ла ўмарилган.\n1999 йили эндигина 26 ёшга кирган Изабель «Angola Selling» компаниясини таъсис этади. Ота суюкли қизига тегишли мазкур компанияга мамлакат олмосларини эксклюзив тарзда сотиш ҳуқуқини пешкаш қилади. Бир йил ўтиб, Ангола ҳукумати Unitel уяли алоқа компаниясига лицензия тақдим этади. Уяли алоқа бозорида монопол мавқега эга компаниянинг эгасию таъсисчиси ҳам президентнинг эрка қизи эди. Шу тариқа 30 ёшга кирар-кирмас Изабель миллионлаб доллар бебилиска бойлик орттиради, Лондону Лиссабонлардан серҳашам саройлар сотиб олади. Қисқа фурсатда йирик банклар, нефть, коммуникация ширкатлари ва заргарлик уйлари акцияларига эга чиқиб, Африканинг энг давлатманд аёлига айланади. Маълумотларга қараганда, унинг бойлиги 2-3 миллиард долларни ташкил этади.\n«Luanda Leaks» деб аталган кенг кўламли текширув эълон қилиниши ортидан Ангола ҳукумати Изабель душ Сантушни ватанига қайтариб жиноий жавобгарликка тортиш учун барча чоралар ишга солинишини эълон қилди. Мамлакатда унга қарши жиноий иш очилди ва маблағлари «музлатилди». Табиийки, Изабель душ Сантушнинг ўзи бу айбловларни буткул рад этмоқда.\n2017 йилда кекса мустабид Жозе Эдуарду душ Сантуш сиёсий босимлар остида президентликни топширишга мажбур бўлган эди. Ўшандан буён собиқ малика Лондон ва Дубайда яшамоқда.\nИзабель душ Сантушнинг қинғир ишлари Ўзбекистоннинг собиқ маликаси Гулнора Каримованинг жиноятларини ёдга солади. Бу икки хоним тақдирида ўхшашликлар талайгина. Улар деярли бир пайтда, бир маконда (собиқ Иттифоқ ҳудудида) дунёга келган: Гулнора Каримова 1972 йили Фарғонада, Изабель эса 1973 йили Озарбойжоннинг Боку шаҳрида туғилган (Анголанинг бўлажак президенти Жозе Эдуарду душ Сантуш рафиқаси, СССР фуқароси Татьяна Куканова билан Боку университетида таҳсил йиллари танишган эди). Икки хонимнинг ҳаёт тарзи, шахсий тутумию бойлик орттириш усулларида ҳам ўхшашликлар талайгина. Аммо бу – алоҳида мақолага мавзу бўладиган масала...\nАнгола Изабел душ Сантуш Luanda Leaks\nКоррупцияда айбланаётган Африканинг энг бой аёли Россия фуқаролигини олди\n«Президент қизининг миллиардларини қайтариш» операцияси бошланди — Ангола\nАнголада поезд ҳалокатга учради


Surah Nouh Translation in Uzbek » Quran Online\nБиз Нуҳни ўз қавмига, қавмингни уларга аламли азоб келишидан аввал огоҳлантиргин деб, Пайғамбар қилиб юбордик.\nУ: «Эй қавмим, албатта мен сиз учун очиқ-ойдин огоҳлантирувчиман.\nАллоҳга ибодат қилинглар, Унга тақво қилинглар ва менга итоат қилинглар.\nУ сизларнинг гуноҳларингиздан мағфират қиладир ва сизни белгиланган ажалгача қўйиб қўядир. Агар билсангиз, албатта, Аллоҳнинг ажали орқага сурилмайдир», деди. (Бу оятда зикр қилинган, гуноҳларниг кечирилиши ва белгиланган муддатгача яшаб қолиш, аввалги оятда шарт қилинган Аллоҳга ибодат қилиш, унга тақво қилиш ва Пайғамбарга итоат қилиш ишалри бўлсагина вужудга келади.)\nУ: «Роббим, мен ўз қавмимни кечаю кундуз даъват қилдим.\nМенинг чақириғим уларда қочишдан бошқа нарсани зиёда қилмади.\nВа алабатта қачонки мен уларни сенинг мағфират қилишинг учун чақирсам, улар бармоқларини қулоқларига тиқдилар ва кийимларига бурканиб олдилар ва (кофирликда) собит бўлдилар ва ниҳоятда улкан такаббурлик қилдилар.\nСўнгра, албатта мен уларни очиқ даъват қилдим.\nСўнгра, албатта мен уларга эълон ва сиррий (даъват) қилдим.\nБас, ўз Роббингизга истиғфор айтинг, албатта у гуноҳларни кўплаб мағфират қилувчидир, дедим.\nУ зот осмондан устингизга кетма-кет (барака ёмғирини) юборадир.\nВа сизга молу мулк ва бола-чақа ила мадад берадир ва сизларга боғу роғлар ҳамда анқорларни берадир.\nСизларга нима бўлдики, Аллоҳнинг азаматини ўйлаб кўрмайсизлар?\nҲолбуки, у сизларни ҳолатма-ҳолат яратди.\nАллоҳ еттти осмонни қандоқ қилиб табақама-табақа яратиб қўйганини кўрмадингизми?\nВа улар ичида ойни нур ва қуёшни чироқ қилиб қўйганини кўрмадингизми?\nВа Аллоҳ сизларни ердан ўстириб чиқарадир.\nСўнгра сизларни унга қайтариб, яна чиқарадир.\nВа Аллоҳ сизларга ерни гиламдек тўшаб қўйди.\nУнда сиз кенг йўллардан юришингиз учун», деб айтдим.


Республика Жисмоний тарбия ва спорт вазирлиги ҳамда Ўзбекистон Енгил атлетика федерациясининг тақвим режасига кўра шу йилнинг 31 январь 1 февраль кунлари Самарқанд ихтисослаштирилган Олимпия захиралари мактаб-интернати манежида 2006-2007 йилларда таваллуд топган ўсмирлар ва қизлар ўртасида ёпиқ иншоотларда мамлакат чемпионати бўлиб ўтди. Унда Қорақалпоғистон Республикаси, Тошкент шаҳри ва барча вилоятлардан 272 нафар ёш атлет қатнашди. Терма жамоалар 2 гуруҳга бўлиниб баҳсга киришди. Вилоятимиз терма жамоаси 2-гуруҳда иштирок этиб, 249 очко жамғарган ҳолда биринчи ўринни эгаллади.\nЁш атлетларимиз узунликка сакраш, ядро улоқтириш ва учкураш баҳсларида олтин медаллларга эга чиқдилар. Райҳона Ҳамроева узунликка сакраш мусобақаларида 4.92 метрлик маррани забт этиб, биринчи ўринни эгаллади. Лутфилло Асқаров ядрони 9.02 метрга улоқтириб, чемпионлик мақомига эришди. Яна бир спортчимиз Тўлқин Ҳасанов учкураш баҳсларида 920 очко тўплаб, тенгдошлари орасида устунлигини исботлади.\nТўрт нафар атлетимиз эса чемпионатнинг кумуш медаллари билан тақдирландилар. 60 метрга тўсиқлар оша югуришда Дурдона Зайнуллаева 10.10 сонияда марра чизиғини иккинчи бўлиб босиб ўтди. Пўлат Маматов узунликка сакраш мусобақаларида 4.33 метр натижа билан шоҳсупанинг иккинчи поғонасидан жой олди. Маҳлиё Маҳмудова ядрони 6.97 метрга улоқтириб, тенгдошлари орасида иккинчи ўринни эгаллади. Учкураш баҳсларида Дурдона Зайнуллаева 1391 очко жамғариб, терма жамоамиз жамғармасига тўртинчи кумуш медални қўшиб қўйди.\nЯна бир спортчимиз чемпионатнинг бронза медали билан кифояланди. Баландликка сакраш баҳсларида Райҳона Ҳамроева 1.40 метрлик тўсиқдан ошиб ўтиб, совринли 3-ўринни эгаллади.\nФИРИБГАР ҚЎЛГА ТУШДИ\nСАЛОМ БЕРАМИЗ-У АЛИК ОЛМАЙСИЗ…\nby · Published 23.07.2018